9. การจัดการ

(9.1) โครงสร้างการจัดการ

โครงสร้างองค์กร

หมายถึง สายการบังคับบัญชา

หมายถึง การรายงานผลการปฏิบัติงาน

หมายเหตุ * คณะอนุกรรมการกิจการเชื้อเพลิง ประกอบด้วย ผู้บริหารของบริษัท และผู้แทนจาก
บมจ.การบินไทย และบมจ.ปตท. และผู้แทนจากบริษัทผู้ค้าน้ำมัน
ทำหน้าที่เกี่ยวกับการดำเนินการและการจัดการระบบเติมเชื้อเพลิงอากาศยาน

** คณะกรรมการความปลอดภัย อาชีวอนามัยและสภาพแวดล้อมในการทำงาน ประกอบด้วย
ผู้แทนจากฝ่ายนายจ้าง และผู้แทนจากฝ่ายลูกจ้าง ทำหน้าที่ดำเนินการให้เกิดความปลอดภัย
อาชีวอนามัยและสภาพแวดล้อมในการทำงาน

คณะกรรมการบริษัท

ณ วันที่ 31 ธันวาคม 2551 บริษัทมีคณะกรรมการจำนวน 15 ท่าน ดังนี้

+----+--------------------------------------+--------------------------+
|    | รายชื่อ                                | ตำแหน่ง                   |
+----+--------------------------------------+--------------------------+
| 1. | นายพลากร สุวรรณรัฐ                     | ประธานกรรมการ            |
|    |                                      | และกรรมการอิสระ           |
+----+--------------------------------------+--------------------------+
| 2. | พลอากาศเอก ณรงค์ศักดิ์ สังขพงศ์            | รองประธานกรรมการ         |
|    |                                      |                          |
+----+--------------------------------------+--------------------------+
| 3. | หม่อมราชวงศ์ศุภดิศ ดิศกุล                  | กรรมการ                  |
|    |                                      |                          |
+----+--------------------------------------+--------------------------+
| 4. | นายชาญชัย สิงโตโรจน์                    | กรรมการ                  |
|    |                                      |                          |
+----+--------------------------------------+--------------------------+
| 5. | นายธรรมศักดิ์ ชุติวงศ์                     | กรรมการ                  |
|    |                                      |                          |
+----+--------------------------------------+--------------------------+
| 6. | นายเสรีรัตน์ ประสุตานนท์                  | กรรมการ                  |
|    |                                      |                          |
+----+--------------------------------------+--------------------------+
| 7. | นายเทพฤทธิ์ เวศอุรัย                     | กรรมการ                  |
|    |                                      |                          |
+----+--------------------------------------+--------------------------+
| 8. | นายธนะชัย เหวียนระวี                    | กรรมการ                  |
|    |                                      |                          |
+----+--------------------------------------+--------------------------+
| 9. | นายนาวี เลิศพาณิชย์กุล                    | กรรมการ                  |
|    |                                      |                          |
+----+--------------------------------------+--------------------------+
| 10 | นายวินัย จำลองราษฎร์                    | กรรมการ                  |
| .  |                                      |                          |
+----+--------------------------------------+--------------------------+
| 11 | นายณัฐจักร ปัทมสิงห์ ณ อยุธยา              | กรรมการ                  |
| .  |                                      |                          |
+----+--------------------------------------+--------------------------+
| 12 | นายอัศวิน คงสิริ                         | กรรมการอิสระ              |
| .  |                                      |                          |
+----+--------------------------------------+--------------------------+
| 13 | เรืออากาศเอก อุดม กฤษณัมพก              | กรรมการอิสระ              |
| .  |                                      |                          |
+----+--------------------------------------+--------------------------+
| 14 | นายวิสุทธิ์ มนตริวัต                       | กรรมการอิสระ              |
| .  |                                      |                          |
+----+--------------------------------------+--------------------------+
| 15 | นายสุมน สุรทิณฑ์                         | กรรมการอิสระ              |
| .  |                                      |                          |
+----+--------------------------------------+--------------------------+
|    | นายธารทอง จันทรางศุ                    | เลขานุการบริษัท             |
+----+--------------------------------------+--------------------------+

หมายเหตุ

- ปัจจุบัน บริษัท ศูนย์รับฝากหลักทรัพย์ (ประเทศไทย) จำกัด
ทำหน้าที่เป็นนายทะเบียนหลักทรัพย์ของบริษัท ตั้งอยู่ที่ เลขที่ 62
อาคารตลาดหลักทรัพย์แห่งประเทศไทย ถนนรัชดาภิเษก แขวงคลองเตย เขตคลองเตย กรุงเทพฯ
10110 โทรศัพท์ 0-2229-2800 โทรสาร 0-2359-1259

-ข้อมูลของกรรมการเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัท ดูตามเอกสารแนบ 1

กรรมการผู้มีอำนาจลงนามแทนบริษัท

กรรมการผู้มีอำนาจกระทำการแทนบริษัท คือ พลอากาศเอก ณรงค์ศักดิ์ สังขพงศ์ นายชาญชัย
สิงโตโรจน์ นายธรรมศักดิ์ ชุติวงศ์ นายวินัย จำลองราษฎร์ นายณัฐจักร ปัทมสิงห์ ณ อยุธยา
นายเสรีรัตน์ ประสุตานนท์ นายธนะชัย เหวียนระวี นายนาวี เลิศพาณิชย์กุล นายเทพฤทธิ์ เวศอุรัย
หม่อมราชวงศ์ศุภดิศ ดิศกุล สองในสิบคนนี้ลงลายมือชื่อและประทับตราสำคัญของบริษัท

องค์ประกอบและการแต่งตั้งกรรมการบริษัท

ข้อบังคับของบริษัทกำหนดเรื่ององค์ประกอบ การแต่งตั้ง การถอดถอน
หรือการพ้นจากตำแหน่งกรรมการบริษัท ซึ่งสามารถสรุปสาระสำคัญ ได้ดังนี้

-   คณะกรรมการบริษัทประกอบด้วยกรรมการอย่างน้อย 11 คน แต่ไม่เกิน 15 คน
    ซึ่งแต่งตั้งและถอดถอนโดยที่ประชุมผู้ถือหุ้น
    กรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
    และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

-   ที่ประชุมผู้ถือหุ้นเป็นผู้แต่งตั้งกรรมการ
    โดยใช้เสียงข้างมากตามหลักเกณฑ์และวิธีการที่กำหนดไว้

-   ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
    โดยให้กรรมการคนที่อยู่นานที่สุดเป็นผู้ออกจากตำแหน่ง
    กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

-   ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การเกษียณอายุของกรรมการบริษัท

  คณะกรรมการบริษัทกำหนดการเกษียณอายุของกรรมการบริษัทดังนี้

-   กำหนดให้ผู้ที่ได้รับการเสนอชื่อเป็นกรรมการบริษัทจะต้องมีอายุไม่เกิน 72 ปีบริบูรณ์
    นับถึงวันที่คณะกรรมการสรรหามีมติให้เสนอชื่อบุคคลนั้นต่อคณะกรรมการบริษัท

-   ให้กรรมการพ้นจากตำแหน่งโดยการลาออกเมื่อมีอายุครบ 75 ปีบริบูรณ์

-   ให้กรรมการผู้จัดการครบกำหนดเกษียณอายุเมื่อมีอายุ 65 ปี บริบูรณ์

อำนาจหน้าที่ของคณะกรรมการบริษัท

ตามข้อบังคับของบริษัทกรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และ
ข้อบังคับของบริษัทตลอดจนมติของที่ประชุมผู้ถือหุ้น ด้วยความซื่อสัตย์สุจริต และระมัดระวังรักษา
ผลประโยชน์ของบริษัท

คณะกรรมการบริษัทอาจแต่งตั้งบุคคลอื่นขึ้น
เพื่อให้ดำเนินกิจการของบริษัทภายใต้การกำกับดูแลของคณะกรรมการ หรือกรรมการผู้จัดการ
หรือมอบอำนาจเพื่อให้บุคคลดังกล่าวมีอำนาจหน้าที่ตามที่คณะกรรมการเห็นสมควร
และภายในระยะเวลาที่คณะกรรมการเห็นสมควร และคณะกรรมการอาจยกเลิก เพิกถอน
หรือเปลี่ยนแปลงหรือแก้ไขอำนาจนั้นได้

อำนาจหน้าที่ของกรรมการผู้จัดการ

คณะกรรมการบริษัทได้มอบหมายหน้าที่ให้กรรมการผู้จัดการเป็นผู้มีอำนาจดำเนินการต่าง ๆ
แทนบริษัทตามหนังสือมอบอำนาจของบริษัทซึ่งสามารถสรุปสาระสำคัญ ได้ดังนี้

-   การดำเนินกิจการตามปกติธุระของบริษัทในวงเงินไม่เกิน 10,000,000 บาท
    ยกเว้นการดำเนินการเกี่ยวกับการลงทุนในตั๋วเงินคลัง พันธบัตร
    และค่าใช้จ่ายในการดำเนินการตามที่กำหนด ให้ดำเนินการตามเงื่อนไขที่บริษัทกำหนด

-   การทำนิติกรรม สัญญา ข้อตกลง หรือข้อผูกมัดในนามของบริษัทเกี่ยวกับกิจการใดๆ
    ที่คณะกรรมการบริษัทได้มีมติอนุมัติ หรือให้ความเห็นชอบไว้แล้ว

-   การทำการว่าจ้าง จ่ายค่าจ้าง ปลดออก และการอื่น ๆ ตามความจำเป็นและสมควรกับลูกจ้าง

-   การแต่งตั้งทนายความ และที่ปรึกษากฎหมาย

-   การกระทำการในนามของบริษัทและการกระทำการแทนบริษัทในกิจการใด ๆ
    กับหน่วยงานของรัฐบาล รัฐวิสาหกิจ หรือหน่วยงานที่จัดตั้งขึ้นตามกฎหมายอื่น ๆ

-   การแต่งตั้ง และโยกย้ายผู้รับมอบอำนาจช่วง หรือตัวแทน

ซึ่งการมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่
ผู้รับมอบอำนาจหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นกับบริษัทหรือบริษัทย่อย

คณะกรรมการและคณะกรรมการชุดย่อย

คณะกรรมการบริษัทได้จัดให้มีคณะกรรมการและคณะกรรมการชุดต่าง ๆ เพื่อช่วยศึกษาใน
รายละเอียดและกลั่นกรองงาน อันจะช่วยเพิ่มประสิทธิภาพในการทำงานของคณะกรรมการบริษัท
ได้แก่ คณะกรรมการตรวจสอบ คณะกรรมการกำหนดค่าตอบแทน คณะกรรมการสรรหา
และคณะกรรมการบริหารความเสี่ยง โดยองค์ประกอบ
และหน้าที่ของคณะกรรมการและคณะกรรมการชุดต่าง ๆ ดังรายละเอียดในหัวข้อ
“รายงานการปฏิบัติตามหลักการกำกับดูแลกิจการที่ดี”

ประวัติการกระทำผิดของกรรมการ

- ไม่มี -

ผู้บริหารบริษัท

บริษัทมีผู้บริหารจำนวน 10 ท่าน ดังนี้

+----+--------------------------------+-------------------------------+
|    | รายชื่อ                          | ตำแหน่ง                        |
+----+--------------------------------+-------------------------------+
| 1. | หม่อมราชวงศ์ศุภดิศ ดิศกุล            | กรรมการผู้จัดการ                 |
|    |                                |                               |
+----+--------------------------------+-------------------------------+
| 2. | นายเจริญ ปวโรจน์กิจ               | รองกรรมการผู้จัดการ ด้านปฏิบัติการ   |
|    |                                |                               |
+----+--------------------------------+-------------------------------+
| 3. | ดร.ภักดี มะนะเวศ                 | รองกรรมการผู้จัดการ ด้านบริหาร     |
|    |                                |                               |
+----+--------------------------------+-------------------------------+
| 4. | นายอำนวย พหูวณิช                 | ผู้จัดการอาวุโสฝ่ายเทคนิค           |
|    |                                |                               |
+----+--------------------------------+-------------------------------+
| 5. | นายดิศพงษ์ ไพรทวีพงศ์              | ผู้จัดการอาวุโสฝ่ายคลังน้ำมัน         |
|    |                                |                               |
+----+--------------------------------+-------------------------------+
| 6. | นายฉัตรธัย พันธัย                  | ผู้จัดการอาวุโสฝ่ายการเงินและบัญชี    |
|    |                                |                               |
+----+--------------------------------+-------------------------------+
|    | รายชื่อ                          | ตำแหน่ง                        |
+----+--------------------------------+-------------------------------+
| 7. | นายถวิล สายแวว                  | ผู้จ                            |
|    |                                | ัดการอาวุโสฝ่ายบริการน้ำมันอากาศยาน |
+----+--------------------------------+-------------------------------+
| 8. | นางสาวรวีวรรณ มันตเสถียร          | ผู้จัดการฝ่ายทรัพยากรบุคคลและธุรการ  |
|    |                                |                               |
+----+--------------------------------+-------------------------------+
| 9. | นายพิชัย ภัทราวุฒิกุล                | ผู้จัดก                          |
|    |                                | ารฝ่ายสถานีบริการดอนเมืองและภูมิภาค |
+----+--------------------------------+-------------------------------+
| 10 | นายสมบูรณ์ ฐานประเสริฐฤทธิ์         | ผู้จัดการฝ่ายพัฒนาธุรกิจและการตลาด   |
| .  |                                |                               |
+----+--------------------------------+-------------------------------+

หมายเหตุ ข้อมูลของผู้บริหารเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัท ดูตามเอกสารแนบ 1

ประวัติการกระทำผิดของผู้บริหาร

- ไม่มี -

(9.2) การสรรหากรรมการและผู้บริหาร

(9.2.1) การสรรหากรรมการ

การสรรหากรรมการบริษัทและกรรรมการผู้จัดการ
จะดำเนินการโดยผ่านคณะกรรมการสรรหาเพื่อพิจารณาคัดเลือก
และเสนอให้คณะกรรมการบริษัทและ/หรือ ผู้ถือหุ้นเพื่อพิจารณาแต่งตั้งต่อไป

ทั้งนี้ สำหรับการสรรหากรรมการบริษัทแทนกรรมการที่ออกตามวาระ
ซึ่งต้องเสนอผ่านที่ประชุมผู้ถือหุ้นเป็นผู้แต่งตั้งกรรมการ จะใช้เสียงข้างมากตามหลักเกณฑ์และวิธีการ
ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1 เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือจะพึงเลือกตั้งในครั้งนั้น
    ให้ผู้เป็นประธานที่ประชุมเป็นผู้ออกเสียงชี้ขาด

ดังนั้น
ผู้ถือหุ้นจึงไม่สามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยตามมาตรา
70 วรรคหนึ่งแห่งพระราชบัญญัติบริษัทมหาชน (Cumulative Voting)

อนึ่ง บริษัทได้มีการกำหนดคุณสมบัติของกรรมการบริษัท
รวมทั้งได้มีการกำหนดคุณสมบัติของกรรมการอิสระซึ่งเข้มงวดกว่าข้อกำหนดของสำนักงาน ก.ล.ต.
เพื่อให้กรรมการอิสระของบริษัทมีความเป็นอิสระอย่างแท้จริง โดยได้กำหนดนิยาม
“กรรมการอิสระ” ว่าจะต้องมีคุณสมบัติตามหลักเกณฑ์ดังต่อไปนี้

1.  ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้ง ทั้งนี้
    ให้นับรวมการถือหุ้นของผู้ที่เกี่ยวข้องด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง
    พนักงานที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมายในลักษณะที่เป็นบิดามารดา
    คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
    ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    หรือผู้บริหารของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปีก่อนได้รับการแต่งตั้ง

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปี จากบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
    ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการของผู้ให้บริการวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่เป็นกรรมการที่ได้รับมอบหมายจากคณะกรรมการให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง

9.  ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกัน
    เฉพาะที่เป็นบริษัทจดทะเบียน

10. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

(9.2.2) การสรรหาผู้บริหาร

กรรมการผู้จัดการได้รับมอบอำนาจให้เป็นผู้พิจารณาบรรจุและแต่งตั้งบุคคลที่มีความรู้ ความสามารถ
และประสบการณ์ที่เหมาะสมกับบริษัท
โดยได้ดำเนินการคัดเลือกตามคู่มือนโยบายและระเบียบข้อบังคับของบริษัทว่าด้วยเรื่อง
นโยบายบริหารบุคคลและสภาพการจ้าง ทั้งนี้
กรณีที่เป็นการคัดเลือกจากบุคคลภายนอกจะต้องผ่านการสัมภาษณ์โดยคณะกรรมการสัมภาษณ์ด้วย

(9.3) ค่าตอบแทนกรรมการและผู้บริหาร

(9.3.1) ค่าตอบแทนที่เป็นตัวเงิน

(1) ค่าตอบแทนของคณะกรรมการบริษัท ได้รับการอนุมัติจากที่ประชุมผู้ถือหุ้น
ตามที่คณะกรรมการบริษัท เสนอโดยผ่านการกลั่นกรองจากคณะกรรมการกำหนดค่าตอบแทน ดังนี้

-   ค่าตอบแทนรายเดือน: ประธานกรรมการบริษัทได้รับ 22,000 บาท/เดือน
    กรรมการบริษัทได้รับท่านละ 19,000 บาท/เดือน

-   ค่าเบี้ยประชุม: ประธานกรรมการบริษัทได้รับ 19,000 บาทต่อครั้งการเข้าประชุม
    กรรมการบริษัทได้รับท่านละ 16,000 บาทต่อครั้งการเข้าประชุม

-   ค่าตอบแทนกรรมการบริษัท (โบนัส):
    เป็นไปตามนโยบายและเงื่อนไขของค่าตอบแทนกรรมการ ที่ได้ผ่านการพิจารณากลั่นกรอง
    โดยคณะกรรมการกำหนดค่าตอบแทน และนำเสนอต่อที่ประชุมผู้ถือหุ้นเป็นรายปี

(2) ค่าตอบแทนของคณะกรรมการตรวจสอบ ได้รับการอนุมัติจากที่ประชุมคณะกรรมการบริษัท
โดยผ่านการกลั่นกรองจากคณะกรรมการกำหนดค่าตอบแทน ดังนี้

-   ค่าตอบแทนรายเดือน: ประธานกรรมการตรวจสอบได้รับ 22,000 บาท/เดือน
    กรรมการตรวจสอบได้รับท่านละ 19,000 บาท/เดือน

-   ค่าเบี้ยประชุม: ประธานกรรมการตรวจสอบได้รับ 19,000 บาทต่อครั้งการเข้าประชุม
    กรรมการ ตรวจสอบ ได้รับท่านละ 16,000 บาทต่อครั้งการเข้าประชุม

(3) ค่าตอบแทนของคณะกรรมการบริหารความเสี่ยง คณะกรรมการกำหนดค่าตอบแทน และ
คณะกรรมการสรรหา ได้รับการอนุมัติจากที่ประชุมคณะกรรมการบริษัท โดยผ่านการ
กลั่นกรองจากคณะกรรมการกำหนดค่าตอบแทน ดังนี้

-   ค่าเบี้ยประชุม: ประธานกรรมการได้รับ 7,500บาทต่อครั้งการเข้าประชุม
    กรรมการได้รับท่านละ 6,000 บาทต่อครั้งการเข้าประชุม

ค่าตอบแทนกรรมการบริษัท

  --------------------------------------- -------------------------------
  จำนวนกรรมการบริษัท                        15 ราย

  ค่าตอบแทนรวมของกรรมการบริษัท               
  ในฐานะกรรมการบริษัท กรรมการตรวจสอบ        
  และกรรมการชุดย่อยอื่น ได้แก่                  
  กรรมการบริหารความเสี่ยง                    
  กรรมการกำหนดค่าตอบแทน และกรรมการสรรหา    

  ปี 2551                                  13,495,282.30 บาท

  ปี 2550                                  13,765,158.06 บาท
  --------------------------------------- -------------------------------

โดยสามารถแยกรายละเอียดเป็นรายบุคคล ดังนี้

หน่วย: บาท

+--------------+--------+------+------+------+-------+------+-------+
| รายชื่อ        | ตำแหน่ง | ค่าต  | ค่าตอ | ค่าตอ | โบนัส  | รวม  | ค่า    |
|              |        | อบแท | บแทน | บแทน |       |      | ตอบแท |
|              |        | นกรร |      |      | ปี     |      | นกรรม |
|              |        | มการ | กรร  | กรร  | 2550  |      | การบร |
|              |        |      | มการ | มการ | ซึ่งจ   |      | ิษัทย่อย |
|              |        | บริษัท |      |      | ่ายในปี |      |       |
|              |        |      | ตรว  | ชุดย  | 2551  |      |       |
|              |        |      | จสอบ | ่อยอื่น |       |      |       |
+--------------+--------+------+------+------+-------+------+-------+
|  1. นายพลากร | ป      | 359  | -    | -    | 45    | 809  | -     |
| สุวรรณรัฐ      | ระธานก | ,000 |      |      | 0,900 | ,900 |       |
|              | รรมการ |      |      |      |       |      |       |
+--------------+--------+------+------+------+-------+------+-------+
| 2.           | รองป   | 308  | -    | 13   | 58    | 909  | 46    |
| พลอากาศเอก   | ระธานก | ,000 |      | ,500 | 7,500 | ,000 | 0,000 |
| ณรงค์ศักดิ์      | รรมการ |      |      |      |       |      |       |
| สังขพงศ์       |        |      |      |      |       |      |       |
+--------------+--------+------+------+------+-------+------+-------+
| 3. ม.ร.ว.    | ก      | 308  | -    | 60   | 52    | 890  | 52    |
| ศุภดิศ ดิศกุล    | รรมการ | ,000 |      | ,000 | 2,000 | ,000 | 6,000 |
+--------------+--------+------+------+------+-------+------+-------+
| 4. นายชาญชัย  | ก      | 308  | -    | -    | 2     | 336  | -     |
| สิงโตโรจน์     | รรมการ | ,000 |      |      | 8,600 | ,600 |       |
+--------------+--------+------+------+------+-------+------+-------+
| 5.           | ก      | 223  | -    | -    | -     | 223  | -     |
| นายธรรมศักดิ์   | รรมการ | ,600 |      |      |       | ,600 |       |
| ชุติวงศ์        |        |      |      |      |       |      |       |
+--------------+--------+------+------+------+-------+------+-------+
| 6. นายเสรีรัตน์ | ก      | 8    | -    | -    | -     | 8    | 477,2 |
| ประสุตานนท์    | รรมการ | 5,93 |      |      |       | 5,93 | 12.33 |
|              |        | 5.48 |      |      |       | 5.48 |       |
+--------------+--------+------+------+------+-------+------+-------+
| 7. บริษัท      | ก      | 292  | -    | -    | 52    | 814  | -     |
| เชลล         | รรมการ | ,000 |      |      | 2,000 | ,000 |       |
| ์แห่งประเทศไทย |        |      |      |      |       |      |       |
| จำกัด *       |        |      |      |      |       |      |       |
+--------------+--------+------+------+------+-------+------+-------+
| (นายเทพฤทธิ์   |        |      |      |      |       |      |       |
| เวศอุรัย       |        |      |      |      |       |      |       |
| ผ            |        |      |      |      |       |      |       |
| ู้บริหารของเชลล์ |        |      |      |      |       |      |       |
| เป็น          |        |      |      |      |       |      |       |
| กรรมการบริษัท) |        |      |      |      |       |      |       |
+--------------+--------+------+------+------+-------+------+-------+
| 8. บริษัท      | ก      | 23   | -    | -    | 52    | 75   | -     |
| เชฟรอน (ไทย) | รรมการ | 7,38 |      |      | 2,000 | 9,38 |       |
| จำกัด *       |        | 7.09 |      |      |       | 7.09 |       |
+--------------+--------+------+------+------+-------+------+-------+
| (นายดนัย      |        |      |      |      |       |      |       |
| นานาสมบัติ     |        |      |      |      |       |      |       |
| ผู้บริหา        |        |      |      |      |       |      |       |
| รของเชฟรอนเป |        |      |      |      |       |      |       |
| ็นกรรมการบริษัท |        |      |      |      |       |      |       |
| ถึงวันที่ 5 ส.ค. |        |      |      |      |       |      |       |
| 51           |        |      |      |      |       |      |       |
| และนายธนะชัย  |        |      |      |      |       |      |       |
| เหวียนระวี     |        |      |      |      |       |      |       |
| ผู้บร          |        |      |      |      |       |      |       |
| ิหารของเชฟรอน |        |      |      |      |       |      |       |
| เป็นกรรมกา    |        |      |      |      |       |      |       |
| รบริษัทตั้งแต่วันที่ |        |      |      |      |       |      |       |
| 6 ต.ค.51)    |        |      |      |      |       |      |       |
+--------------+--------+------+------+------+-------+------+-------+
| 9. นายนาวี    | ก      | 308  | -    | 12   | 52    | 842  | -     |
| เลิศพาณิชย์กุล   | รรมการ | ,000 |      | ,000 | 2,000 | ,000 |       |
+--------------+--------+------+------+------+-------+------+-------+
| 10. นายวินัย   | ก      | 308  | -    | 36   | 52    | 866  | 41    |
| จำลองราษฎร์   | รรมการ | ,000 |      | ,000 | 2,000 | ,000 | 0,000 |
+--------------+--------+------+------+------+-------+------+-------+
| 11. นายณัฐจักร | ก      | 276  | -    | 30   | 52    | 828  | -     |
| ปัทมสิงห์ ณ     | รรมการ | ,000 |      | ,000 | 2,000 | ,000 |       |
| อยุธยา        |        |      |      |      |       |      |       |
+--------------+--------+------+------+------+-------+------+-------+
| 12. นายอัศวิน  | ก      | 308  | -    | 52   | 52    | 882  | -     |
| คงสิริ         | รรมการ | ,000 |      | ,500 | 2,000 | ,500 |       |
+--------------+--------+------+------+------+-------+------+-------+
| 13.          | ก      | 308  | 35   | -    | 52    | 1,18 | 41    |
| เร           | รรมการ | ,000 | 6,32 |      | 2,000 | 6,32 | 0,000 |
| ืออากาศเอกอุดม |        |      | 2.58 |      |       | 2.58 |       |
| กฤษณัมพก      |        |      |      |      |       |      |       |
+--------------+--------+------+------+------+-------+------+-------+
| 14. นายวิสุทธิ์  | ก      | 308  | 324  | 30   | 52    | 1    | 9     |
| มนตริวัต       | รรมการ | ,000 | ,000 | ,000 | 2,000 | ,184 | 0,000 |
|              |        |      |      |      |       | ,000 |       |
+--------------+--------+------+------+------+-------+------+-------+
| 15. นายสุมน   | ก      | 223  | 19   | 6    | -     | 42   | -     |
| สุรทิณฑ์        | รรมการ | ,600 | 5,70 | ,000 |       | 5,30 |       |
|              |        |      | 9.68 |      |       | 9.68 |       |
+--------------+--------+------+------+------+-------+------+-------+
| นายมนัส       | อดีตก   | 68   | 117  | -    | 52    | 707  | 32    |
| ลีวีระพันธุ์      | รรมการ | ,400 | ,200 |      | 2,000 | ,600 | 0,000 |
+--------------+--------+------+------+------+-------+------+-------+
| เรือ          | อดีตก   | 84   | -    | 12   | 52    | 618  | 9     |
| อากาศเอกพิศาล | รรมการ | ,400 |      | ,000 | 2,000 | ,400 | 5,000 |
| ฉายากุล       |        |      |      |      |       |      |       |
+--------------+--------+------+------+------+-------+------+-------+
| นางกัลยา      | อดีตก   | 19   | -    | -    | 33    | 358  | -     |
| ผกากรอง      | รรมการ | ,000 |      |      | 9,000 | ,000 |       |
+--------------+--------+------+------+------+-------+------+-------+
| พลอากาศโทชนะ | อดีตก   | 11   | -    | -    | -     | 11   | -     |
| อยู่สถาพร      | รรมการ | 6,72 |      |      |       | 6,72 |       |
|              |        | 7.47 |      |      |       | 7.47 |       |
+--------------+--------+------+------+------+-------+------+-------+
| ดร.ศรีสุข      | อดีตก   | -    | -    | -    | 1     | 14   | -     |
| จันทรางศุ      | รรมการ |      |      |      | 4,300 | ,300 |       |
+--------------+--------+------+------+------+-------+------+-------+
| นายบัญชา      | อดีตก   | -    | -    | -    | 16    | 160  | -     |
| ปัตตนาภรณ์     | รรมการ |      |      |      | 0,000 | ,000 |       |
+--------------+--------+------+------+------+-------+------+-------+
| นายกอบชัย     | อดีตก   | -    | -    | -    | 47    | 477  | -     |
| ศรีวิลาศ       | รรมการ |      |      |      | 7,700 | ,700 |       |
+--------------+--------+------+------+------+-------+------+-------+

หมายเหตุ * บริษัทไม่ได้จ่ายค่าตอบแทนให้แก่กรรมการท่านนั้นโดยตรง
แต่จ่ายให้แก่ผู้ถือหุ้นของบริษัทซึ่งกรรมการท่านนั้นเป็นผู้บริหารอยู่

ค่าตอบแทนผู้บริหาร

  --------------------------------------- -------------------------------
  จำนวนผู้บริหาร                             10 ราย

  รูปแบบค่าตอบแทน                           เงินเดือน, เงินรางวัล (โบนัส),
                                          สวัสดิการ

  ค่าตอบแทนรวมของผู้บริหาร                    

  ปี 2551                                  46,024,574.46 บาท

  ปี 2550                                  44,448,216.80 บาท
  --------------------------------------- -------------------------------

(9.3.2) ค่าตอบแทนอื่น

บริษัทมีการเสนอค่าตอบแทนอื่นให้แก่ผู้บริหารเช่นเดียวกับที่บริษัทให้แก่พนักงานประจำทุกคน
ในรูปแบบใดรูปแบบหนึ่ง ดังนี้

1. เงินสมทบกองทุนสำรองเลี้ยงชีพ
ซึ่งพนักงานที่เข้าทำงานกับบริษัทหลังจากการจัดตั้งกองทุนสำรองเลี้ยงชีพ
จะสามารถสมัครเข้าเป็นสมาชิกได้
โดยทุกเดือนบริษัทจะจ่ายสมทบให้กองทุนให้พนักงานที่เข้าร่วมโครงการในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัท

2. โครงการผลประโยชน์เมื่อออกจากงาน
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัทก่อนที่บริษัทจัดตั้งกองทุนสำรองเลี้ยงชีพขึ้น
โดยจำนวนเงินที่จะได้รับขึ้นอยู่กับฐานเงินเดือนและจำนวนปีที่ทำงานกับบริษัทของพนักงานแต่ละราย

ทั้งนี้
สำหรับพนักงานและผู้บริหารที่เข้าทำงานกับบริษัทก่อนที่กองทุนสำรองเลี้ยงชีพจัดตั้งขึ้นสามารถเลือกเข้าโครงการกองทุนสำรองเลี้ยงชีพ
หรือจะอยู่ในโครงการผลประโยชน์เมื่อออกจากงานตามเดิม
ในกรณีที่เลือกเข้าโครงการกองทุนสำรองเลี้ยงชีพ
บริษัทจะประกันผลตอบแทนไม่ให้ผลตอบแทนที่ได้รับต่ำกว่า
ผลประโยชน์ที่ได้รับจากโครงการผลประโยชน์เมื่ออกจากงาน

เงินสมทบกองทุนสำรองเลี้ยงชีพที่ให้แก่ผู้บริหาร

  --------------------------------------- -------------------------------
  จำนวนผู้บริหาร                             10 ราย

  เงินสมทบกองทุนสำรองเลี้ยงชีพ                 

  ปี 2551                                  3,631,054.20 บาท

  ปี 2550                                  3,229,567.20 บาท
  --------------------------------------- -------------------------------

4.  การกำกับดูแลกิจการ

รายงานการปฏิบัติตามหลักการกำกับดูแลกิจการที่ดี

บริษัท บริการเชื้อเพลิงการบินกรุงเทพ จำกัด (มหาชน) ได้ยึดมั่นการดำเนินธุรกิจ
และปรับปรุงการดำเนินงานในด้านต่างๆ อย่างต่อเนื่องเพื่อให้เป็นไปตามหลักบรรษัทภิบาล
เพื่อสร้างความสามารถในการแข่งขัน นำไปสู่ความเจริญเติบโต
และเพิ่มมูลค่าให้กับผู้ถือหุ้นในระยะยาว โดยคณะกรรมการบริษัท ผู้บริหาร
และพนักงานเป็นส่วนที่สำคัญในการผลักดันให้การพัฒนาการดำเนินงานของบริษัทเป็นไปอย่างโปร่งใส
และสร้างความเชื่อมั่นให้แก่ผู้ถือหุ้น ลูกค้า และผู้ที่เกี่ยวข้อง นอกจากนี้
บริษัทได้กำหนดเรื่องดังกล่าวไว้ในแผนกลยุทธ์ของบริษัทพร้อมทั้งกำหนดวัตถุประสงค์ในเรื่องดังกล่าวไว้ว่า
บริษัทจะส่งเสริมให้มีการบริหารและการกำกับดูแลกิจการให้สอดคล้องกับหลักบรรษัทภิบาลที่ดี
รวมทั้งบริษัทยังได้มีการให้ความรู้แก่พนักงานเกี่ยวกับหลักบรรษัทภิบาลอย่างต่อเนื่อง
และสม่ำเสมออีกด้วย

บริษัทได้มีการปฏิบัติตามข้อกำหนดของกฎหมาย
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)
ตลาดหลักทรัพย์แห่งประเทศไทย
และหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์
รวมทั้งได้มีการจัดทำแบบประเมินตนเอง เรื่อง การปฏิบัติตามหลักการกำกับดูแลกิจการที่ดี
ตามที่ตลาดหลักทรัพย์เสนอแนะ

1. สิทธิของผู้ถือหุ้น

บริษัทให้ความสำคัญกับการกำกับดูแลกิจการที่ดี โดยคำนึงถึงสิทธิของผู้ถือหุ้น
รวมทั้งได้มีการจัดทำนโยบายการกำกับดูแลกิจการ
เพื่อเป็นแนวทางในการดำเนินงานให้แก่คณะกรรมการ ผู้บริหาร และพนักงานของบริษัทมาตั้งแต่ปี
2545 และในปี 2551
คณะกรรมการบริษัทได้อนุมัติให้ปรับปรุงนโยบายการกำกับดูแลกิจการให้มีความเหมาะสมและเป็นไปตามหลักบรรษัทภิบาลมากยิ่งขึ้น
รวมทั้งได้รวบรวมนโยบายและข้อมูลต่างๆ ที่เกี่ยวข้องกับหลักบรรษัทภิบาล
มาจัดทำเป็นรูปเล่มภายใต้ ชื่อ “นโยบายบรรษัทภิบาล”

ในส่วนของนโยบายการกำกับดูแลกิจการ สามารถสรุปได้โดยย่อ ดังนี้

บริษัทตระหนักถึงความสำคัญของการกำกับดูแลกิจการที่ดี
อันเป็นปัจจัยหลักในการเสริมสร้างให้บริษัทมีระบบการปฏิบัติงานที่มีประสิทธิภาพ
และเป็นพื้นฐานของการเติบโตที่ยั่งยืน
จึงได้ยึดมั่นในการดำเนินธุรกิจให้สอดคล้องกับกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์
กฎหมายที่เกี่ยวข้องกับธุรกิจ ข้อบังคับของบริษัท ข้อพึงปฏิบัติที่ดีสำหรับกรรมการบริษัทจดทะเบียน
และหลักการกำกับดูแลกิจการที่ดีของตลาดหลักทรัพย์
รวมทั้งยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม และประเทศชาติ
โดยกำหนดเป็นนโยบายการกำกับดูแลกิจการ เพื่อให้คณะกรรมการบริษัท ผู้บริหาร
และพนักงานยึดถือเป็นแนวทาง โดยคณะกรรมการบริษัท ผู้บริหาร
และพนักงานทุกคนมุ่งมั่นที่จะนำเอาหลักสำคัญในการกำกับดูแลกิจการที่ดีของบริษัท 5 ประการมาใช้
ได้แก่

1.  มีความรับผิดชอบต่อผลการตัดสินใจและการกระทำของตน (Accountability)

2.  มีความโปร่งใสและเปิดเผยอย่างตรงไปตรงมา (Transparency)

3.  ปฏิบัติต่อทุกฝ่ายอย่างเสมอภาคและยุติธรรม (Equitable Treatment)

4.  มุ่งสร้างคุณค่าของธุรกิจในระยะยาวแก่ผู้มีส่วนได้เสีย (Long-Term Value-Added
    Creation to Stakeholders)

5.  ส่งเสริมการปฏิบัติที่เป็นเลิศ (Promotion of Best Practices)

รวมทั้งจะยึดมั่นจรรยาบรรณธุรกิจของบริษัท
มาใช้ในการดำเนินงานเพื่อให้การดำเนินงานเป็นไปอย่างโปร่งใส

ทั้งนี้ บริษัทได้ประกาศนโยบายบรรษัทภิบาลให้คณะกรรมการ ผู้บริหาร และพนักงานทราบโดยทั่วกัน
รวมทั้งได้เผยแพร่ผ่านเว็บไซด์ของบริษัทเพื่อให้นักลงทุนทราบข้อมูลดังกล่าวด้วย

อนึ่ง เพื่อเป็นการประเมินด้านบรรษัทภิบาลของบริษัท
บริษัทกำหนดนโยบายที่จะจัดอันดับการกำกับดูแลกิจการที่ดี
โดยสถาบันจัดอันดับภายนอกอย่างสม่ำเสมอ
และได้กำหนดเรื่องดังกล่าวเป็นหนึ่งในดัชนีชี้วัดความเสี่ยง (Key Risk Indicator)
ของบริษัทซึ่งจะต้องมีการติดตามอย่างต่อเนื่องเป็นรายไตรมาส
อีกทั้งได้มีการกำหนดว่าในปีที่บริษัทไม่ได้มีการจัดอันดับการกำกับดูแลกิจการที่ดีโดยสถาบันจัดอันดับภายนอก
บริษัทจะต้องมีการประเมินตนเองในด้านการกำกับดูแลกิจการที่ดีอีกด้วย
โดยบริษัทได้มีการประเมินผลด้านการกำกับดูแลกิจการมาอย่างต่อเนื่องตั้งแต่ปี 2545

บริษัทคำนึงถึงสิทธิของผู้ถือหุ้น โดยได้ดูแลผู้ถือหุ้นมากกว่าสิทธิตามกฎหมาย ได้แก่
การให้ข้อมูลสำคัญที่เป็นปัจจุบันผ่านเว็บไซด์ของบริษัท
การจัดให้มีบทรายงานและการวิเคราะห์ของฝ่ายบริหาร (MD&A)
เพื่ออธิบายผลการดำเนินงานทุกไตรมาส และการเผยแพร่ข่าวสารผ่าน BAFS Newsletter
เป็นต้น

สำหรับการประชุมผู้ถือหุ้น บริษัทได้คำนึงถึงสิทธิของผู้ถือหุ้น ส่งเสริมการใช้สิทธิ
และไม่ละเมิดหรือลิดรอนสิทธิ โดยได้นำเสนอเรื่องที่สำคัญให้ผู้ถือหุ้นพิจารณาอนุมัติ
และบรรจุเรื่องต่าง ๆ ที่สำคัญอย่างครบถ้วนตามกฎหมาย ข้อกำหนดของตลาดหลักทรัพย์ฯ
และข้อบังคับของบริษัท ทั้งนี้ บริษัทได้จัดส่งหนังสือเชิญประชุมพร้อมทั้งให้ข้อมูล วัน เวลา สถานที่
วาระการประชุม ข้อบังคับบริษัทเกี่ยวกับการประชุมผู้ถือหุ้น
และข้อมูลอื่นที่เกี่ยวข้องให้ผู้ถือหุ้นทราบล่วงหน้าก่อนการประชุม 14 วัน
รวมทั้งมีการเผยแพร่ข้อมูลดังกล่าวผ่านทางเว็บไซด์ของบริษัทก่อนการประชุมเป็นเวลา 1 เดือน
เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้า
บริษัทไม่จำกัดสิทธิในการเข้าประชุมของผู้ถือหุ้นที่มาสาย
ได้อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมอย่างเต็มที่
รวมทั้งได้ลงทะเบียนโดยใช้ระบบบาร์โค้ดเพื่อความรวดเร็วและแม่นยำในการลงทะเบียน ทั้งนี้
บริษัทได้แจ้งให้ผู้ถือหุ้นทราบกฎเกณฑ์ต่างๆ ที่ใช้ในการประชุม และขั้นตอนการออกเสียงลงมติ
ได้จัดสรรเวลาในการประชุมอย่างเพียงพอ
เปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
โดยกรรมการที่เกี่ยวข้องโดยเฉพาะประธานกรรมการ ประธานคณะกรรมการชุดย่อยต่างๆ
และกรรมการผู้จัดการได้เข้าร่วมประชุมผู้ถือหุ้นเพื่อตอบคำถามในที่ประชุม
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้
ทั้งนี้ สำหรับวาระการประชุมผู้ถือหุ้นที่สำคัญ ได้แก่

-   การแต่งตั้งคณะกรรมการ : บริษัทเปิดโอกาสให้ผู้ถือหุ้นสามารถเลือกกรรมการเป็นรายบุคคล
    โดยได้ให้รายละเอียดประวัติกรรมการ การดำรงตำแหน่ง วิธีการสรรหา
    และการเข้าร่วมประชุมกรณีเสนอแต่งตั้งกรรมการเดิม

-   ค่าตอบแทนกรรมการ : บริษัทได้ให้รายละเอียดเกี่ยวกับรูปแบบ และจำนวนเงินค่าตอบแทน
    ซึ่ง
    เป็นไปตามนโยบายและหลักเกณฑ์การพิจารณาค่าตอบแทนกรรมการที่ได้ผ่านการพิจารณากลั่นกรองโดยคณะกรรมการกำหนดค่าตอบแทน

-   การแต่งตั้งผู้สอบบัญชี : บริษัทได้ให้รายละเอียดเกี่ยวกับชื่อผู้สอบบัญชี สำนักงานสอบบัญชี
    ความเป็นอิสระ หลักเกณฑ์การคัดเลือกผู้สอบบัญชี ค่าตอบแทน
    จำนวนปีที่ทำหน้าที่ให้บริษัทสำหรับการสอบบัญชีประจำปี 2551
    และเหตุผลของการเปลี่ยนผู้สอบบัญชีสำหรับการสอบบัญชีประจำปี 2552
    ซึ่งได้ผ่านการพิจารณากลั่นกรองโดยคณะกรรมการตรวจสอบ

-   การจัดสรรกำไรและการจ่ายเงินปันผล :
    บริษัทได้ให้รายละเอียดเกี่ยวกับการจัดสรรกำไรและเงินทุนสำรอง จำนวนเงินปันผล
    ซึ่งเป็นไปตามนโยบายการการจ่ายเงินปันผลของบริษัทและวันปิดสมุดทะเบียน
    เพื่อกำหนดสิทธิในการรับเงินปันผล

สำหรับสิทธิในส่วนแบ่งกำไร
บริษัทมีกลไกที่ทำให้ผู้ถือหุ้นมีความมั่นใจว่าจะได้รับผลตอบแทนอย่างครบถ้วน
โดยบริษัทมีโครงสร้างการถือหุ้นที่ชัดเจน ไม่ซับซ้อน และไม่มีการถือหุ้นในลักษณะไขว้กัน
แม้ว่าจะมีรายการที่เกี่ยวโยงกันจากการให้บริการเติมน้ำมันอากาศยานระหว่างบริษัทกับผู้ถือหุ้น
แต่รายการดังกล่าวได้ผ่านกระบวนการดำเนินการตามข้อกำหนดของตลาดหลักทรัพย์ และสำนักงาน
ก.ล.ต. และมีข้อตกลงมาตรฐานในรูปแบบของสัญญาข้อตกลงผู้ใช้บริการ
รวมทั้งมีคณะกรรมการตรวจสอบซึ่งเป็นกรรมการอิสระทำหน้าที่พิจารณารายการที่เกี่ยวโยงกันให้เป็นไปตามกฎหมายและข้อกำหนดที่เกี่ยวข้อง
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

2. การปฏิบัติต่อผู้ถือหุ้นอย่างเท่าเทียมกัน

บริษัทตระหนักถึงสิทธิและความเท่าเทียมกันของผู้ถือหุ้น
โดยบริษัทมีนโยบายอำนวยความสะดวกให้แก่ผู้ถือหุ้นส่วนน้อยในการเสนอเพิ่มวาระการประชุมล่วงหน้า
รวมทั้งเสนอชื่อบุคคลเพื่อเข้าดำรงตำแหน่งกรรมการก่อนวันประชุมผู้ถือหุ้น
โดยบริษัทมีหลักเกณฑ์ที่ชัดเจน ซึ่งได้มีการเผยแพร่ผ่านตลาดหลักทรัพย์ และเว็บไซด์ของบริษัท
ซึ่งบริษัทได้เปิดโอกาสให้แก่ผู้ถือหุ้นเสนอวาระและชื่อกรรมการล่วงหน้าเป็นเวลา 3 เดือน
ตั้งแต่วันที่ 15 ตุลาคม ถึงวันที่ 15 มกราคม ของทุกปี ทั้งนี้
ผู้ถือหุ้นรายเดียวหรือหลายรายรวมกันซึ่งถือหุ้นไม่น้อยกว่าร้อยละ 0.05
สามารถเสนอวาระและชื่อกรรมการได้
ซึ่งสัดส่วนที่กำหนดดังกล่าวเป็นสัดส่วนที่อำนวยความสะดวกให้แก่ผู้ถือหุ้นมากกว่าข้อกำหนดของกฎหมายที่กำหนดว่าผู้ถือหุ้นรายเดียวหรือหลายรายซึ่งถือหุ้นรวมกันไม่น้อยกว่าร้อยละ
5 สามารถเสนอวาระการประชุมได้

ในการประชุมผู้ถือหุ้น บริษัทได้จัดส่งหนังสือเชิญประชุมพร้อมทั้งข้อมูลประกอบการประชุมในวาระต่าง
ๆ โดยในแต่ละวาระจะมีความเห็นของคณะกรรมการบริษัทประกอบ
ไม่แจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหัน
และไม่มีการเพิ่มวาระการประชุมที่ไม่ได้แจ้งให้ผู้ถือหุ้นทราบเป็นการล่วงหน้าในที่ประชุมฯ
รวมทั้งได้มีการประกาศลงหนังสือพิมพ์รายวัน ติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน เพื่อบอกกล่าวเรียกประชุมผู้ถือหุ้นด้วย

สำหรับการประชุมผู้ถือหุ้นประจำปี 2552
บริษัทได้เปิดโอกาสให้ผู้ถือหุ้นส่งคำถามที่เกี่ยวข้องกับวาระการประชุมถึงคณะกรรมการล่วงหน้าก่อนวันประชุม
ผ่านทางหน่วยงานลงทุนสัมพันธ์

ในกรณีที่ผู้ถือหุ้นไม่สามารถเข้าร่วมประชุมได้ บริษัทได้เปิดโอกาสให้ผู้ถือหุ้นมอบฉันทะให้บุคคลอื่น
กรรมการอิสระ หรือกรรมการผู้จัดการเข้าร่วมประชุมแทน
โดยจัดส่งหนังสือมอบฉันทะในรูปแบบที่ผู้ถือหุ้นกำหนดทิศทางการลงคะแนนได้
รวมทั้งได้ระบุเกี่ยวกับเอกสารประกอบการมอบฉันทะไว้อย่างชัดเจน

ในการประชุมผู้ถือหุ้น บริษัทได้มีการใช้บัตรลงคะแนนเสียงสำหรับทุกวาระ
เพื่อความโปร่งใสและตรวจสอบได้กรณีที่มีข้อโต้แย้งในภายหลัง
และในวาระของการแต่งตั้งกรรมการ
บริษัทเปิดโอกาสให้ผู้ถือหุ้นสามารถเลือกกรรมการเป็นรายบุคคล

บริษัทมีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้
โดยได้บันทึกความเห็นของผู้ถือหุ้น และคำชี้แจงของกรรมการ รวมทั้งมติที่ประชุมไว้อย่างชัดเจน
ซึ่งรายงานดังกล่าวบันทึกโดยที่ปรึกษากฎหมาย และตรวจสอบความถูกต้องโดยคณะกรรมการบริษัท
ฝ่ายบริหาร และเลขานุการบริษัท
โดยมีการเผยแพร่รายงานการประชุมผู้ถือหุ้นผ่านทางเว็บไซด์ของบริษัท

บริษัทมีการเก็บรักษาข้อมูลภายใน
รวมทั้งมีมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบซึ่งเป็นการเอาเปรียบผู้ถือหุ้นอื่น
เช่น การซื้อขายหลักทรัพย์โดยใช้ข้อมูลภายใน
การนำข้อมูลภายในไปเปิดเผยกับบุคคลที่เกี่ยวข้องกับกรรมการและผู้บริหารซึ่งก่อให้เกิดความเสียหายต่อผู้ถือหุ้นโดยรวม
เป็นต้น
โดยได้มีการกำหนดเรื่องการรักษาผลประโยชน์และความลับของบริษัทไว้ใน“คู่มือนโยบายและระเบียบข้อบังคับของบริษัท”
และกำหนดเรื่องการซื้อขายหลักทรัพย์ของบริษัทและการใช้ข้อมูลภายในไว้ใน “จรรยาบรรณธุรกิจ”

รวมทั้งกำหนดบทลงโทษกรณีที่พนักงานฝ่าฝืนอีกด้วย โดยได้มีการแจ้งให้กรรมการ ผู้บริหาร
และพนักงานได้รับทราบถึงข้อกำหนดดังกล่าว ทั้งนี้ บริษัทกำหนดมิให้กรรมการ ผู้บริหาร
และพนักงาน ซื้อขายหลักทรัพย์ของบริษัทเป็นเวลา 7
วันก่อนการประกาศผลการดำเนินงานในแต่ละไตรมาส

ทั้งนี้ สำหรับการซื้อขายหลักทรัพย์บริษัทของกรรมการ และผู้บริหาร บริษัทได้แจ้งให้กรรมการ

และผู้บริหารรายงานเปลี่ยนแปลงการถือหลักทรัพย์ต่อสำนักงาน ก.ล.ต. ตามที่กำหนดไว้ในมาตรา
59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
และได้บรรจุวาระเรื่องการถือครองหลักทรัพย์ของกรรมการ
และผู้บริหารไว้ในการประชุมคณะกรรมการบริษัททุกครั้ง

นอกจากนี้ สำหรับการซื้อขายหลักทรัพย์ของพนักงานที่ใกล้ชิดกับข้อมูลของบริษัทบริษัทได้กำหนดให้
แผนกบริหารหลักทรัพย์
เป็นหน่วยงานที่รวบรวมข้อมูลเกี่ยวกับการซื้อขายหลักทรัพย์ของพนักงานดังกล่าว
โดยพนักงานดังกล่าวต้องรายงานการเปลี่ยนแปลงการถือหลักทรัพย์มายังแผนกบริหารหลักทรัพย์ภายใน
3 วันทำการถัดจากวันที่เกิดรายการ
และแผนกบริหารหลักทรัพย์จะมีการจัดทำรายงานเสนอต่อที่ประชุมฝ่ายบริหารเป็นรายเดือน

3. บทบาทของผู้มีส่วนได้เสีย

ตามที่บริษัทกำหนดวิสัยทัศน์ คือ “เป็นผู้นำในธุรกิจบริการเชื้อเพลิงการบินและธุรกิจที่เกี่ยวข้อง”
รวมทั้งกำหนดพันธกิจ คือ
“มีศักยภาพสูงสุดในการให้บริการระดับสากลเพื่อรักษาความได้เปรียบในการแข่งขันในธุรกิจเกี่ยวกับเชื้อเพลิงการบินอย่างครบวงจรตามมาตรฐานสากล
ด้วยความ

มุ่งมั่นจากพนักงานที่มีคุณภาพ และเทคโนโลยีที่ทันสมัย เพื่อตอบสนองความพึงพอใจสูงสุดในการให้บริการแก่ลูกค้า และให้ผลตอบแทนสูงสุดแก่ผู้มีส่วนได้ส่วนเสียภายใต้ความรับผิดชอบต่อสังคม สิ่งแวดล้อม และชุมชน” 

เพื่อให้บรรลุวิสัยทัศน์ และพันธกิจข้างต้น บริษัทจึงได้ให้ความสำคัญเกี่ยวกับสิทธิของผู้มีส่วนได้เสีย
และได้บรรจุเรื่องดังกล่าวเป็นส่วนหนึ่งของวัตถุประสงค์เชิงกลยุทธ์ของบริษัท นอกจากนี้
บริษัทยังได้มีการกำหนดจรรยาบรรณต่อผู้มีส่วนได้เสียกลุ่มต่างๆ โดยในการดำเนินงานที่ผ่านมา
บริษัทได้คำนึงถึงสิทธิของผู้มีส่วนได้เสียทุกฝ่าย ดังนี้

ผู้ถือหุ้น : บริษัทปฏิบัติหน้าที่ต่อผู้ถือหุ้นด้วยความซื่อสัตย์สุจริต เป็นธรรม
บริหารกิจการให้มีความเจริญก้าวหน้า มั่นคง และก่อให้เกิดผลตอบแทนที่เหมาะสมแก่ผู้ถือหุ้น
มีการเปิดเผยข้อมูลต่อผู้ถือหุ้นอย่างเท่าเทียมกัน สม่ำเสมอ และครบถ้วน

ลูกค้า : บริษัทมีความเอาใจใส่และรับผิดชอบต่อลูกค้า โดยมีการปฏิบัติตามสัญญาที่มีต่อลูกค้า
มุ่งมั่นสร้างความพึงพอใจและความมั่นใจให้กับลูกค้าเพื่อให้ได้รับบริการอย่างมีคุณภาพ
มีระบบการวัดความพึงพอใจของลูกค้า โดยบริษัทได้ให้ความสำคัญต่อลูกค้า
ดังที่ได้กำหนดไว้ในนโยบายคุณภาพของบริษัท ดังนี้

“คณะผู้บริหารและพนักงานของบริษัททุกคนมีความมุ่งมั่นที่จะดำเนินธุรกิจให้บริการเติมน้ำมันอากาศยานอย่างมีคุณภาพและปลอดภัย
รวมทั้งมีการปรับปรุงประสิทธิผลอย่างต่อเนื่อง เพื่อให้เกิดความพึงพอใจต่อลูกค้าอย่างสม่ำเสมอ
โดยจะเน้นการบรรลุวัตถุประสงค์ 3 ประการ คือ

1.  การเติมน้ำมันอากาศยานที่ได้คุณภาพตามมาตรฐาน

2.  การให้บริการที่ตรงต่อเวลา และมีความปลอดภัยสูงสุด

3.  การปฏิบัติงานที่เป็นไปตามมาตรฐานสากลระบบคุณภาพ”

นอกจากนี้ บริษัทได้จัดให้มีช่องทางในการรับข้อร้องเรียนของลูกค้า
และให้ความสำคัญในการรักษาข้อมูลที่เป็นความลับของลูกค้า และในกรณีที่มีประเด็นที่มีความสำคัญ
เช่น ความไม่ถูกต้องของรายงานทางการเงิน ระบบการควบคุมภายในที่บกพร่อง เป็นต้น
คณะกรรมการตรวจสอบ หรือฝ่ายบริหาร
จะรายงานสิ่งที่ตรวจพบให้คณะกรรมการบริษัททราบเพื่อหาแนวทางการแก้ไขได้ทันเวลา

คู่ค้า : บริษัทปฏิบัติตามสัญญาที่มีต่อคู่ค้า ปฏิบัติต่อลูกค้าทุกรายอย่างเสมอภาคและเป็นธรรม
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย รวมทั้งไม่เรียก ไม่รับ
และไม่ให้ผลประโยชน์ใดๆ ที่ไม่สุจริตกับคู่ค้า

เจ้าหนี้ : บริษัทมีการปฏิบัติตามข้อตกลงที่มีต่อเจ้าหนี้ และให้ข้อมูลทางการเงินที่ถูกต้องครบถ้วน
รวมทั้งมีการจ่ายชำระหนี้ตรงตามเวลาทุกครั้ง

คู่แข่งทางการค้า : บริษัทประพฤติปฏิบัติตามกรอบการแข่งขันที่ดี
ไม่แสวงหาข้อมูลที่เป็นความลับของคู่แข่งด้วยวิธีการที่ไม่สุจริต หรือไม่เหมาะสม
รวมทั้งไม่ทำลายชื่อเสียงของคู่แข่งด้วยการกล่าวหาในทางร้ายและปราศจากซึ่งมูลความจริง

พนักงาน : บริษัทได้ให้การดูแลพนักงาน ให้ความสำคัญต่อการพัฒนาพนักงาน และให้ผลตอบแทนและ
สวัสดิการที่เหมาะสม รวมทั้งส่งเสริมการมีส่วนร่วมของพนักงาน ดังนี้

-   จัดให้มีหลักสูตรเสริมสร้าง และพัฒนาทักษะในการทำงานอย่างสม่ำเสมอ

-   มีการจัดทำแผนการฝึกอบรมและพัฒนาบุคลากรประจำปี โดยมีคู่มือความสามารถ
    (Competency Model)
    ซึ่งสามารถนำมาใช้เป็นพื้นฐานในการจัดทำแผนพัฒนาบุคลากรในรูปแบบต่างๆ

-   มีการจัดทำแผนพัฒนาพนักงานรายบุคคล (Individual Development Plan)
    แผนพัฒนาความก้าวหน้าในสายอาชีพ (Career Development Plan)
    แผนสืบทอดตำแหน่งงาน (Succession Plan) สำหรับตำแหน่งงานหลัก

-   จัดให้มีโครงการส่งเสริมด้านการศึกษา เช่น การให้ทุนการศึกษาแก่พนักงาน

-   ส่งเสริมให้พนักงานมีส่วนร่วม เช่น การปฏิบัติตามระบบคุณภาพ และการเข้าร่วมชมรมต่างๆ

-   มีการให้ผลตอบแทน และสวัสดิการอย่างเหมาะสม ได้แก่ เงินเดือน ค่าครองชีพ
    เงินรางวัลประจำปี กองทุนสำรองเลี้ยงชีพ รวมทั้งการทำประกันชีวิต อุบัติเหตุ และสุขภาพ
    ให้แก่พนักงาน

-   ดูแลรักษาสภาพแวดล้อมในการทำงานให้มีความปลอดภัยต่อชีวิต สุขภาพอนามัย
    ร่างกายและทรัพย์สินของพนักงาน

รวมทั้ง บริษัทยังให้การดูแลครอบครัวของพนักงาน เช่น การให้ทุนการศึกษา
การให้ค่ารักษาพยาบาล และการทำประกันชีวิต อุบัติเหตุ และสุขภาพ ให้แก่ครอบครัวพนักงาน
เป็นต้น

สังคมและสิ่งแวดล้อม : บริษัทให้ความสำคัญกับความรับผิดชอบต่อสังคม (Corporate Social
Responsibility - CSR) โดยได้กำหนดนโยบายความรับผิดชอบต่อสังคม
ซึ่งได้มีการเปิดเผยในเว็บไซด์ของบริษัทรวมทั้งเอาใจใส่ต่อสังคมอย่างสม่ำเสมอมาโดยตลอด เช่น
การถวายเงินโดยเสด็จพระราชกุศลตามพระราชอัธยาศัยแก่มูลนิธิต่างๆ
การให้ความช่วยเหลือชุมชนโดยรอบบริษัท

การให้ทุนการศึกษา และมอบอุปกรณ์การเรียนการสอนแก่โรงเรียนในต่างจังหวัด
การบริจาคเงินช่วยเหลือสังคม การบูรณะศาสนสถาน การสนับสนุนกิจกรรมทางศาสนา

และการสนับสนุนกิจกรรมโครงการพระมงกุฏเติมใจให้ทหารหาญ เป็นต้น

บริษัทมีการกำหนดนโยบายอาชีวอนามัย ความปลอดภัย และสภาพแวดล้อมในการทำงาน
และนโยบายด้านความรับผิดชอบต่อสังคมและแรงงาน
รวมทั้งในการประกอบธุรกิจของบริษัทได้มีการคำนึงถึงปัจจัยด้านสภาพแวดล้อม
โดยได้มีการสำรวจและป้องกันผลกระทบด้านสภาพแวดล้อมอีกด้วย

นอกจากนี้ บริษัทมีช่องทางการรับข้อร้องเรียน และการรายงานกรณีที่พบหรือมีข้อสงสัยว่ากรรมการ
ผู้บริหาร และพนักงานมีการกระทำผิดจรรยาบรรณ
รวมทั้งมีการกำหนดกระบวนการดำเนินงานภายหลังจากที่ได้รับเรื่องดังกล่าว

4. การเปิดเผยข้อมูลและความโปร่งใส 

บริษัทตระหนักถึงความสำคัญของการเปิดเผยข้อมูลทางการเงิน ข้อมูลทั่วไป
และสารสนเทศที่สำคัญของบริษัทให้เป็นอย่างถูกต้อง ครบถ้วน ทันเวลา โปร่งใส
และเป็นไปตามข้อกำหนดของสำนักงาน ก.ล.ต. และตลาดหลักทรัพย์
โดยได้จัดให้มีแผนกบริหารหลักทรัพย์รับผิดชอบในเรื่องดังกล่าว ทั้งนี้
สำหรับข้อมูลที่ไม่ใช่ทางการเงินที่บริษัทเปิดเผยเป็นประจำ ได้แก่
บทรายงานและการวิเคราะห์ของฝ่ายบริหาร (MD&A) ซึ่งได้มีการจัดทำเป็นรายไตรมาส
และข่าวสารที่สำคัญต่างๆ ก็ได้มีการจัดทำและเผยแพร่ให้แก่ผู้ถือหุ้นทาง BAFS Newsletter ปีละ
2 ครั้ง

นอกจากนี้ บริษัทได้จัดให้มีแผนกลงทุนสัมพันธ์ (โทร 0-2834-8914, Email Address:
pitsapong@bafs.co.th) เพื่อเป็นตัวแทนในการสื่อสารกับนักลงทุน ผู้ถือหุ้น
นักวิเคราะห์หลักทรัพย์ และหน่วยงานอื่นที่เกี่ยวข้อง รวมทั้งได้มีการเผยแพร่ข้อมูลของบริษัทเช่น
วิสัยทัศน์ พันธกิจ นโยบายต่างๆ เช่น นโยบายการกำกับดูแลกิจการ นโยบายการบริหารความเสี่ยง
นโยบายความรับผิดชอบต่อสังคม จรรยาบรรณธุรกิจ โครงสร้างการถือหุ้น โครงสร้างคณะกรรมการ
ข้อมูลทางการเงิน รายงานประจำปี (แบบ56-2) แบบแสดงรายการข้อมูลประจำปี (แบบ 56-1)
ข่าวแจ้งตลาดหลักทรัพย์ การบริหารความเสี่ยง เป็นต้น ผ่านทางเว็บไซด์ www.bafsthai.com
ทั้งภาษาไทยและภาษาอังกฤษ
เพื่อเป็นช่องทางหนึ่งในการให้ผู้ลงทุนหรือผู้ที่สนใจสามารถเข้าถึงข้อมูลของบริษัทโดยบริษัทได้ปรับปรุงข้อมูลในเว็บไซด์ให้ครบถ้วน
และเป็นปัจจุบันอยู่เสมอ ทั้งนี้ แผนกลงทุนสัมพันธ์มีแผนงานเป็นประจำทุกปี โดยในปี 2551
ได้จัดให้มีกิจกรรมแถลงผลประกอบการที่ตลาดหลักทรัพย์ประเทศไทยไตรมาสละ 1 ครั้ง และ
Company Visit โดยกองทุนและนักวิเคราะห์หลักทรัพย์อย่างสม่ำเสมอ

อนึ่ง เพื่อแสดงความรับผิดชอบในการจัดทำรายงานทางการเงินว่ามีความถูกต้อง ครบถ้วน โปร่งใส
อย่างเพียงพอที่จะดำรงรักษาไว้ซึ่งทรัพย์สินของบริษัทป้องกันการทุจริตและการดำเนินการที่ผิดปกติ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนมีการพิจารณาถึงความสมเหตุสมผลและอย่างรอบคอบในการจัดทำงบการเงินของบริษัท
และเพื่อให้เกิดความเชื่อมั่นของผู้มีส่วนได้ส่วนเสียต่อรายงานงบการเงินที่บริษัทจัดทำขึ้นว่าเป็นไปตามวัตถุประสงค์ข้างต้น
คณะกรรมการบริษัทจึงได้จัดให้มีคณะกรรมการตรวจสอบ
เพื่อทำหน้าที่ในการสอบทานให้บริษัทมีรายงานทางการเงินและการดำเนินงานอย่างถูกต้อง ครบถ้วน
รวมทั้งคณะกรรมการบริษัทยังได้จัดทำรายงานความรับผิดชอบของคณะกรรมการในการจัดทำรายงานทางการเงิน
ซึ่งครอบคลุมเรื่องสำคัญตามข้อพึงปฏิบัติสำหรับกรรมการบริษัทจดทะเบียนที่ตลาดหลักทรัพย์ได้เสนอแนะไว้
ลงนามโดยประธานกรรมการและกรรมการผู้จัดการ
โดยแสดงควบคู่กับรายงานของผู้สอบบัญชีในรายงานประจำปี

นอกจากนี้ บริษัทมีการเปิดเผยข้อมูลที่สำคัญอื่นๆ ในรายงานประจำปี ได้แก่ นโยบายต่างๆ
ของบริษัทเช่น นโยบายการกำกับดูแลกิจการ จรรยาบรรณธุรกิจ ประวัติกรรมการบริษัทและผู้บริหาร
การทำหน้าที่ของคณะกรรมการบริษัทและคณะกรรมการชุดย่อยในรอบปีที่ผ่านมา เช่น
จำนวนครั้งการประชุม จำนวนครั้งที่กรรมการแต่ละท่านเข้าร่วมประชุม
ประวัติการอบรมของกรรมการ
รวมทั้งมีการเปิดเผยนโยบายการจ่ายค่าตอบแทนแก่กรรมการและผู้บริหารระดับสูง
รูปแบบและลักษณะของค่าตอบแทน เป็นต้น

5. ความรับผิดชอบของคณะกรรมการ

5.1 โครงสร้างคณะกรรมการ

ตามข้อบังคับของบริษัทคณะกรรมการบริษัทประกอบด้วยกรรมการอย่างน้อย 11 ท่าน แต่ไม่เกิน 15
ท่าน โดยปัจจุบันคณะกรรมการบริษัทประกอบด้วยกรรมการจำนวน 15 ท่าน ดังนี้

- กรรมการที่เป็นผู้บริหาร 1 ท่าน

  - กรรมการที่ไม่ได้เป็นผู้บริหาร 14 ท่าน

  โดยแบ่งเป็นกรรมการอิสระ 5 ท่าน และกรรมการจากภายนอกอื่น 9 ท่าน

บริษัทมีจำนวนกรรมการอิสระ 5 ท่าน คิดเป็น 1 ใน 3 ของจำนวนกรรมการทั้งคณะ
โดยคณะกรรมการบริษัทได้มีการกำหนดคุณสมบัติของกรรมการอิสระซึ่งเข้มงวดกว่าข้อกำหนดของสำนักงาน
ก.ล.ต. ในเรื่องสัดส่วนการถือหุ้น เพื่อให้กรรมการอิสระของบริษัทมีความเป็นอิสระอย่างแท้จริง
ทั้งนี้ ประธานกรรมการบริษัทเป็นกรรมการอิสระ ซึ่งไม่เป็นบุคคลเดียวกับกรรมการผู้จัดการ
และไม่มีความสัมพันธ์ใดๆ กับฝ่ายบริหาร
ทำให้สามารถสร้างกลไกเพื่อถ่วงดุลอำนาจภายในคณะกรรมการของบริษัทได้ดียิ่งขึ้น นอกจากนี้
บริษัทยังได้จัดให้มีการแบ่งแยกบทบาทหน้าที่
และความรับผิดชอบในการปฏิบัติงานของคณะกรรมการบริษัทและฝ่ายบริหาร ออกจากกันอย่างชัดเจน
และเป็นลายลักษณ์อักษร

คณะกรรมการบริษัทมีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์ และ
ข้อบังคับของบริษัทตลอดจนมติของที่ประชุมผู้ถือหุ้นด้วยความซื่อสัตย์สุจริต และความระมัดระวังรักษา
ผลประโยชน์ของบริษัทโดยกรรมการบริษัทมีวาระการดำรงตำแหน่งที่แน่นอน
ซึ่งตามข้อบังคับของบริษัทกำหนดไว้ว่า ในการประชุมสามัญประจำปีทุกครั้ง ให้กรรมการจำนวน 1
ใน 3 ออกจากตำแหน่ง โดยให้กรรมการที่ดำรงตำแหน่งนานที่สุดเป็นผู้ออกจากตำแหน่ง

อนึ่ง
จากหลักการกำกับดูแลกิจการที่ดีซึ่งเสนอแนะให้กรรมการรายใดรายหนึ่งควรดำรงตำแหน่งกรรมการบริษัทจดทะเบียนไม่เกิน
5 บริษัทนั้น ปรากฏว่ามีกรรมการบริษัท 1 ท่าน ได้แก่ นายอัศวิน คงสิริ
กรรมการอิสระของบริษัทดำรงตำแหน่งเป็นกรรมการบริษัทจดทะเบียนมากกว่า 5 บริษัท
อย่างไรก็ตาม จากการปฏิบัติงานที่ผ่านมา
ท่านได้เข้าร่วมประชุมคณะกรรมการบริษัทและคณะกรรมการชุดย่อยทุกครั้ง และได้ใช้ความรู้
ความสามารถ รวมทั้งอุทิศเวลาในการปฏิบัติงานอย่างเต็มความสามารถ

บริษัทมีผู้ช่วยบริหารกฎหมายและตลาดหลักทรัพย์
ดำรงตำแหน่งเป็นเลขานุการบริษัททำหน้าที่ให้คำแนะนำด้านกฎหมายและกฎเกณฑ์ต่างๆ
ที่คณะกรรมการจะต้องทราบและปฏิบัติหน้าที่ในการดูแลกิจกรรมของคณะกรรมการบริษัทรวมทั้งแจ้งประสานงานในการแจ้งผู้ที่เกี่ยวข้องให้มีการปฏิบัติตามมติคณะกรรมการบริษัท

บริษัทจัดให้มีระบบการติดตามดูแลการดำเนินงานและการกำหนดทิศทางในการปฏิบัติงานของบริษัทย่อย
การกำหนดทิศทางให้บุคคลที่บริษัทแต่งตั้งไปเป็นกรรมการหรือผู้บริหารในบริษัทย่อยถือปฏิบัติ
และการรายงานผลการดำเนินงานของบริษัทย่อยต่อคณะกรรมการบริษัท ทั้งนี้
เพื่อให้มั่นใจว่าบริษัทสามารถติดตามควบคุมดูแลการดำเนินงานของบริษัทย่อย

5.2 คณะกรรมการชุดย่อย

คณะกรรมการบริษัทได้จัดให้มีคณะกรรมการชุดต่าง ๆ
เพื่อช่วยศึกษาในรายละเอียดและกลั่นกรองงาน
อันจะช่วยเพิ่มประสิทธิภาพในการทำงานของคณะกรรมการบริษัทและเพื่อความโปร่งใสในการปฏิบัติหน้าที่
นอกจากนี้ ประธานคณะกรรมการชุดย่อยทั้งหมดเป็นกรรมการอิสระ
และเพื่อให้การทำหน้าที่ของคณะกรรมการชุดย่อยมีความเป็นอิสระอย่างแท้จริง
ประธานกรรมการบริษัทไม่ได้เป็นประธานหรือสมาชิกในคณะกรรมการชุดย่อยต่างๆ อนึ่ง
บริษัทได้มีการกำหนดองค์ประกอบ และหน้าที่ของคณะกรรมการชุดต่าง ๆ ไว้อย่างชัดเจน ดังนี้

5.2.1 คณะกรรมการตรวจสอบ 

คณะกรรมการตรวจสอบ ประกอบด้วยกรรมการอิสระ จำนวน 3 ท่าน
ที่มีคุณสมบัติครบถ้วนตามข้อกำหนดของสำนักงาน ก.ล.ต. และตลาดหลักทรัพย์แห่งประเทศไทย
โดยมีวาระการดำรงตำแหน่งคราวละ 3 ปี ในปี 2551 ที่ผ่านมา
คณะกรรมการตรวจสอบมีการประชุมทั้งสิ้น 6 ครั้ง โดยการเข้าร่วมประชุมของกรรมการตรวจสอบ
สรุปได้ดังนี้

การเข้าร่วมประชุม /

  การประชุมทั้งหมด (ครั้ง)

1. นายมนัส ลีวีระพันธุ์^(1/) ประธานกรรมการตรวจสอบ 2/2

2. เรืออากาศเอกอุดม กฤษณัมพก^(2/) กรรมการตรวจสอบ/ประธานกรรมการตรวจสอบ 6/6

3. นายวิสุทธิ์ มนตริวัต กรรมการตรวจสอบ 6/6

4. นายสุมน สุรทิณฑ์ ^(3/) กรรมการตรวจสอบ 3/3

หมายเหตุ:

1/ ครบวาระการดำรงตำแหน่งกรรมการบริษัทและประธานกรรมการตรวจสอบ เมื่อวันที่ 18
เม.ย.51 จึงทำให้จำนวนการประชุมทั้งหมดมีเพียง 2 ครั้ง

2/ ดำรงตำแหน่งกรรมการตรวจสอบ จนถึงวันที่ 7 พ.ค.51 และประธานกรรมการตรวจสอบ
โดยมีผลตั้งแต่วันที่ 8 พ.ค.51

3/ ดำรงตำแหน่งกรรมการตรวจสอบ โดยมีผลตั้งแต่วันที่ 8 พ.ค.51
จึงทำให้จำนวนการประชุมทั้งหมดมีเพียง 3 ครั้ง

โดยมีนางมยุรี นลินวงศ์ ผู้ช่วยบริหารงานตรวจสอบภายในเป็นเลขานุการคณะกรรมการตรวจสอบ

อนึ่ง นายวิสุทธิ์ มนตริวัต และนายสุมน สุรทิณฑ์
เป็นกรรมการตรวจสอบที่มีความรู้และประสบการณ์เพียงพอที่จะทำหน้าที่สอบทานงบการเงินของบริษัท
ดังรายละเอียดในหัวข้อ “คณะกรรมการ”

ทั้งนี้ คณะกรรมการตรวจสอบมีการรายงานผลต่อคณะกรรมการบริษัททุกครั้ง
และได้ปฏิบัติหน้าที่ตามกฎบัตรของคณะกรรมการตรวจสอบ ที่ได้รับอนุมัติโดยคณะกรรมการบริษัทดังนี้

“สอบทานให้บริษัทมีการรายงานทางการเงินอย่างถูกต้องและเพียงพอ
สอบทานให้บริษัทมีการรายงานข้อมูลการดำเนินงานอย่างถูกต้อง ครบถ้วน และเชื่อถือได้
สอบทานให้บริษัทมีระบบการควบคุมภายใน และระบบการตรวจสอบภายในที่เหมาะสม
และมีประสิทธิผล พิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจของบริษัท
และข้อผูกพันที่มีไว้กับบุคคลภายนอก สอบทานให้บริษัทมีการดูแลรักษาทรัพย์สินที่เหมาะสม
สอบทานระบบการบริหารความเสี่ยง และระบบการควบคุมภายในของบริษัทอย่างเป็นอิสระ
พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง
พิจารณารายการที่เกี่ยวโยงกันให้เป็นไปตามกฎหมายและข้อกำหนดของตลาดหลักทรัพย์
พิจารณาทบทวนกฎบัตรคณะกรรมการตรวจสอบอย่างน้อยปีละครั้ง
ประเมินผลการปฏิบัติงานของคณะกรรมการตรวจสอบโดยรวมและของตนเองเป็นประจำทุกปี
พิจารณาอนุมัติแผนงานประจำปี งบประมาณ
และอัตรากำลังของงานตรวจสอบภายในที่ผ่านความเห็นชอบจากกรรมการผู้จัดการ
จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
มีอำนาจในการว่าจ้างที่ปรึกษาทางวิชาชีพ เชิญผู้บริหารหรือผู้ที่เกี่ยวข้องมาให้ความเห็น
รวมทั้งปฏิบัติการอื่นใดตามที่คณะกรรมการบริษัทมอบหมาย”

นอกจากนี้ คณะกรรมการตรวจสอบยังได้จัดให้มีการประเมินผลตนเองของกรรมการตรวจสอบ
และการประเมินผลคณะกรรมการตรวจสอบเป็นประจำปีทุกปี
เพื่อเป็นการประเมินความมีประสิทธิผลของกรรมการตรวจสอบและคณะกรรมการตรวจสอบ อีกทั้ง
ยังเป็นกลไกที่สำคัญอย่างหนึ่งตามหลักการการกำกับดูแลกิจการที่ดี สำหรับการประเมินผลประจำปี
2551
คณะกรรมการตรวจสอบได้ร่วมกันพิจารณาผลการประเมินและกำหนดแนวทางการปรับปรุงการทำงาน
ซึ่งสรุปผลการประเมินโดยรวมได้ว่าประสิทธิผลในการปฏิบัติหน้าที่ของกรรมการตรวจสอบ
และคณะกรรมการตรวจสอบ อยู่ในเกณฑ์ที่ดีถึงดีมาก

5.2.2 คณะกรรมการกำหนดค่าตอบแทน

คณะกรรมการกำหนดค่าตอบแทน ประกอบด้วยกรรมการบริษัทจำนวน 4 ท่าน
มีวาระการดำรงตำแหน่งคราวละ 2 ปี โดยประธานกรรมการกำหนดค่าตอบแทนเป็นกรรมการอิสระ
และกรรมการผู้จัดการเป็นกรรมการกำหนดค่าตอบแทนโดยตำแหน่ง ในปี 2551 ที่ผ่านมา
คณะกรรมการกำหนดค่าตอบแทนมีการประชุมทั้งสิ้น 4 ครั้ง
โดยการเข้าร่วมประชุมของกรรมการกำหนดค่าตอบแทน สรุปได้ดังนี้

  การเข้าร่วมประชุม /

  การประชุมทั้งหมด (ครั้ง)

1. นายวิสุทธิ์ มนตริวัต ประธานกรรมการกำหนดค่าตอบแทน 4/4

2. เรืออากาศพิศาล ฉายากุล^(1/) กรรมการกำหนดค่าตอบแทน 2/2

นายสุมน สุรทิณฑ์ ^(2/) กรรมการกำหนดค่าตอบแทน 1/1

3. นายณัฐจักร ปัทมสิงห์ ณ อยุธยา กรรมการกำหนดค่าตอบแทน 4/4

4. หม่อมราชวงศ์ศุภดิศ ดิศกุล กรรมการกำหนดค่าตอบแทน 3/4

หมายเหตุ:

1/ ดำรงตำแหน่งกรรมการกำหนดค่าตอบแทน จนถึงวันที่ 18 เม.ย.51
จึงทำให้จำนวนการประชุมทั้งหมดมีเพียง 2 ครั้ง

2/ ดำรงตำแหน่งกรรมการกำหนดค่าตอบแทน โดยมีผลตั้งแต่วันที่ 8 ส.ค.51
จึงทำให้จำนวนการประชุมทั้งหมดมีเพียง 1 ครั้ง

โดยมีนายฉัตรธัย พันธัย
ผู้จัดการอาวุโสฝ่ายการเงินและบัญชีเป็นเลขานุการคณะกรรมการกำหนดค่าตอบแทน

ทั้งนี้ คณะกรรมการกำหนดค่าตอบแทนมีการรายงานผลต่อคณะกรรมการบริษัทอย่างสม่ำเสมอ
และได้ปฏิบัติหน้าที่ ตามหลักเกณฑ์ฯ ที่ได้รับอนุมัติโดยคณะกรรมการบริษัทดังนี้

“พิจารณากำหนด ค่าตอบแทน เงินรางวัล เบี้ยประชุม บำเหน็จ โบนัส ผลประโยชน์ตอบแทนอื่นๆ
ของคณะกรรมการบริษัท คณะกรรมการตรวจสอบ คณะกรรมการสรรหา
คณะอนุกรรมการกิจการเชื้อเพลิง กรรมการผู้จัดการ คณะกรรมการ
และคณะอนุกรรมการอื่นใดของบริษัทและนำเสนอต่อคณะกรรมการบริษัทหรือที่ประชุมผู้ถือหุ้น
เพื่อพิจารณาอนุมัติแล้วแต่กรณี”

5.2.3 คณะกรรมการสรรหา 

คณะกรรมการสรรหา ประกอบด้วยกรรมการบริษัทจำนวน 4 ท่าน มีวาระการดำรงตำแหน่งคราวละ
2 ปี โดยประธานกรรมการสรรหาเป็นกรรมการอิสระ ในปี 2551 ที่ผ่านมา
คณะกรรมการสรรหามีการประชุมทั้งสิ้น 2 ครั้ง โดยการเข้าร่วมประชุมของกรรมการสรรหา
สรุปได้ดังนี้

  การเข้าร่วมประชุม /

  การประชุมทั้งหมด (ครั้ง)

1. นายอัศวิน คงสิริ ประธานกรรมการสรรหา 1/1

นายณัฐจักร ปัทมสิงห์ ณ อยุธยา^(1/) กรรมการสรรหาเฉพาะกิจ 1/1

2. พลอากาศเอก ณรงค์ศักดิ์ สังขพงศ์ กรรมการสรรหา 2/2

3. นายนาวี เลิศพาณิชย์กุล กรรมการสรรหา 2/2

4. หม่อมราชวงศ์ศุภดิศ ดิศกุล กรรมการสรรหา 2/2

หมายเหตุ

1/ เป็นกรรมการสรรหาเฉพาะกิจแทนนายอัศวิน คงศิริ
เพื่อสรรหากรรมการแทนกรรมการที่ครบวาระในการประชุมสามัญผู้ถือหุ้นประจำปี 2551
เนื่องจากนายอัศวิน คงสิริ เป็นกรรมการที่ครบวาระในครั้งนั้น

โดยมี ดร. ภักดี มะนะเวศ รองกรรมการผู้จัดการ ด้านบริหาร
เป็นเลขานุการคณะกรรมการสรรหา

ทั้งนี้ คณะกรรมการสรรหามีการรายงานผลต่อคณะกรรมการบริษัทอย่างสม่ำเสมอ
ผละได้ปฏิบัติหน้าที่ตามหลักเกณฑ์ฯ ที่ได้รับอนุมัติโดยคณะกรรมการบริษัทดังนี้

“พิจารณาความเหมาะสมในด้านจำนวน และองค์ประกอบของคณะกรรมการบริษัท จัดทำข้อกำหนด
และเงื่อนไขสำหรับสัญญากรรมการผู้จัดการ รวมทั้งพิจารณาสรรหาบุคคล เพื่อดำรงตำแหน่ง
กรรมการบริษัทและตำแหน่งกรรมการผู้จัดการของบริษัทที่ว่างลง
และเสนอให้คณะกรรมการบริษัทและ/หรือผู้ถือหุ้น เพื่อพิจารณาแต่งตั้งต่อไป”

5.2.4 คณะกรรมการบริหารความเสี่ยง

คณะกรรมการบริหารความเสี่ยง ประกอบด้วยกรรมการ จำนวน 4 ท่าน มีวาระการดำรงตำแหน่ง
3 ปี โดยประธานกรรมการบริหารความเสี่ยงเป็นกรรมการอิสระ ในปี 2551 ที่ผ่านมา
คณะกรรมการบริหารความเสี่ยงมีการประชุม ทั้งสิ้น 6 ครั้ง
โดยการเข้าร่วมประชุมของกรรมการบริหารความเสี่ยง สรุปได้ดังนี้

  การเข้าร่วมประชุม /

  การประชุมทั้งหมด (ครั้ง)

1. นายอัศวิน คงสิริ ประธานกรรมการบริหารความเสี่ยง 6/6

2. นายวินัย จำลองราษฎร์ กรรมการบริหารความเสี่ยง 6/6

3. หม่อมราชวงศ์ศุภดิศ ดิศกุล กรรมการบริหารความเสี่ยง 5/6

4. นายดิศพงษ์ ไพรทวีพงศ์ กรรมการและเลขานุการคณะกรรมการ 6/6

  บริหารความเสี่ยง

ทั้งนี้ คณะกรรมการบริหารความเสี่ยงมีการรายงานผลต่อคณะกรรมการบริษัทอย่างสม่ำเสมอ
และได้ปฏิบัติหน้าที่
ตามกฎบัตรของคณะกรรมการบริหารความเสี่ยงที่ได้รับอนุมัติโดยคณะกรรมการบริษัทดังนี้

“ให้การสนับสนุนคณะกรรมการบริษัทในการกำหนดนโยบายการบริหารความเสี่ยง
และระดับความเสี่ยงที่สามารถยอมรับได้
กำหนดกรอบการบริหารความเสี่ยงของบริษัทให้สอดคล้องกับนโยบายการบริหารความเสี่ยง
และติดตามการนำไปปฏิบัติ สอบทานประสิทธิผลของกรอบการบริหารความเสี่ยง
นำเสนอภาพรวมความเสี่ยงของบริษัทวิธีการจัดการ
และผลการติดตามความเสี่ยงต่อคณะกรรมการบริษัทรวมทั้ง
กลั่นกรองและสอบทานรายงานการบริหารความเสี่ยง
และดำเนินการเพื่อให้มั่นใจได้ว่าการจัดการความเสี่ยงของบริษัทมีความเพียงพอและเหมาะสม
สามารถจัดการความเสี่ยงให้อยู่ในระดับที่ยอมรับได้
และการบริหารความเสี่ยงได้ถูกนำไปปฏิบัติอย่างต่อเนื่อง”

5.3 บทบาท หน้าที่ และความรับผิดชอบของคณะกรรมการ

คณะกรรมการบริษัททำหน้าที่พิจารณา
และให้ความเห็นชอบในเรื่องที่สำคัญเกี่ยวกับการดำเนินงานของบริษัท เช่น วิสัยทัศน์ พันธกิจ
กลยุทธ์ เป้าหมายทางการเงิน งบประมาณ กฎบัตรของคณะกรรมการชุดย่อย เป็นต้น
รวมทั้งกำกับควบคุมดูแลให้ฝ่ายบริหารดำเนินงานตามนโยบายและแผนที่กำหนดไว้อย่างมีประสิทธิภาพ
และประสิทธิผล รวมทั้งได้จัดให้มีระบบการติดตาม ปรับปรุง
และประเมินผลการดำเนินงานเปรียบเทียบกับแผนงาน และงบประมาณที่กำหนดไว้ ทั้งนี้
เพื่อเป็นการเพิ่มมูลค่าสูงสุดให้กับบริษัท

ในด้านบทบาทหน้าที่และความรับผิดชอบในการปฏิบัติงานของคณะกรรมการบริษัทและฝ่ายบริหาร
บริษัทได้จัดให้มีการแบ่งแยกกันอย่างชัดเจนทั้งด้านโครงสร้าง และการปฏิบัติตามหน้าที่ ทั้งนี้
มีการจัดทำหนังสือมอบอำนาจระบุขอบเขตที่ชัดเจนให้ผู้บริหาร
และมีการกำหนดระดับอำนาจดำเนินการในแต่ละด้านไว้อย่างชัดเจน รวมทั้งได้มีการสื่อสารบทบาท
หน้าที่ และความรับผิดชอบดังกล่าวต่อผู้ที่เกี่ยวข้องอย่างสม่ำเสมอ

บริษัทจัดให้มี “จรรยาบรรณธุรกิจ” เพื่อให้กรรมการ
ผู้บริหารและพนักงานของบริษัทและบริษัทในเครือ
ยึดถือเป็นแนวทางในการปฏิบัติเพื่อให้บรรลุพันธกิจในการดำเนินงานของบริษัทและบริษัทในเครือ
โดยได้มีการกำหนดเกี่ยวกับจรรยาบรรณในการดำเนินธุรกิจ จรรยาบรรณต่อผู้มีส่วนได้เสียกลุ่มต่างๆ
ได้แก่ ผู้ถือหุ้น พนักงาน ลูกค้า คู่ค้า เจ้าหนี้ คู่แข่งทางการค้า สังคมและสิ่งแวดล้อม
จรรยาบรรณกรรมการบริษัทจรรยาบรรณพนักงาน เช่น ความขัดแย้งทางผลประโยชน์
การรักษาความลับ การจัดหา การใช้ข้อมูลภายใน เป็นต้น การติดตามดูแลให้มีการปฏิบัติตาม
และวินัย

ทั้งนี้ บริษัทได้ดำเนินการจัดทำ “จรรยาบรรณธุรกิจ” และสื่อสารให้คณะกรรมการบริษัท ผู้บริหาร
และพนักงานได้เข้าใจ และส่งเสริมให้มีการปฏิบัติตาม
รวมทั้งได้กำหนดระบบการติดตามดูแลให้มีการปฏิบัติตามที่เป็นรูปธรรม ได้แก่
การจัดให้มีระบบการประเมินผลตนเองด้วยระบบ on line เป็นประจำทุกปี นอกจากนี้
ยังได้จัดให้มีการอบรมเกี่ยวกับการกำกับดูแลกิจการที่ดีเป็นประจำทุกปี
รวมทั้งได้มีการให้ความรู้เกี่ยวกับการกำกับดูแลกิจการที่ดีแก่ผู้บริหารและพนักงานในวารสารภายในของบริษัทเป็นประจำทุกเดือนมามากกว่า
6 ปี ตั้งแต่ปี 2546

บริษัทมีขั้นตอนที่ชัดเจนในการดูแลรายการที่อาจก่อให้เกิดความขัดแย้งทางผลประโยชน์
และได้จัดให้มีระเบียบปฏิบัติเรื่องรายการที่เกี่ยวโยงกัน ซึ่งเป็นไปตามข้อกำหนดของสำนักงาน
ก.ล.ต. ทั้งนี้
หากรายการใดจะต้องผ่านการเห็นชอบจากคณะกรรมการบริษัทและ/หรือที่ประชุมผู้ถือหุ้น
รายการดังกล่าวจะได้รับการพิจารณากลั่นกรองโดยคณะกรรมการตรวจสอบก่อน
โดยคณะกรรมการตรวจสอบจะมีการให้ความเห็นต่อการเข้าทำรายการดังกล่าว 
และในกรณีที่คณะกรรมการบริษัทตรวจสอบมีความเห็นที่แตกต่างจากคณะกรรมการตรวจสอบ
บริษัทก็จะมีการเปิดเผยความเห็นที่แตกต่างดังกล่าวด้วย 
โดยในกรณีที่มีกรรมการที่มีส่วนได้ส่วนเสียในวาระใด ๆ
กรรมการท่านนั้นจะไม่มีสิทธิออกเสียงในวาระดังกล่าว

บริษัทได้มีการเปิดเผยรายการระหว่างกันกับบุคคลที่อาจมีความขัดแย้งในปี 2551
รวมทั้งคณะกรรมการบริษัทได้ให้ความเห็นเกี่ยวกับรายการดังกล่าว โดยมีความเห็นว่า
รายการระหว่างกันดังกล่าวเป็นรายการที่สมเหตุสมผล
และเป็นประโยชน์สูงสุดต่อการดำเนินธุรกิจของบริษัทซึ่งเป็นไปตามข้อกำหนดของสำนักงาน ก.ล.ต.
ดังรายละเอียดในหัวข้อ “รายการระหว่างกัน”

บริษัทมีระบบการควบคุมภายใน
และมีระบบการติดตามควบคุมดูแลการดำเนินงานของบริษัทย่อยอย่างเหมาะวมและมีประสิทธิผล
นอกจากนี้
บริษัทยังได้จัดให้มีระบบการควบคุมภายในและการบริหารความเสี่ยงตามกรอบงานบริหารความเสี่ยง
โดยอ้างอิงตามมาตรฐานสากลของ COSO-ERM (The Committee of Sponsoring
Organizations of the Treadway Commission-Enterprise Risk Management)
ซึ่งสัมพันธ์กับการดำเนินธุรกิจและกระบวนการบริหารงาน ดังรายละเอียดในหัวข้อ
“สรุปความเห็นเกี่ยวกับความเพียงพอและความเหมาะสมของระบบการควบคุมภายใน ประจำปี
2551”

คณะกรรมการบริษัทได้มีการกำหนดนโยบายการบริหารความเสี่ยงโดยมุ่งเน้นให้มีการดำเนินการตามกระบวนการบริหารความเสี่ยงทั้งองค์การเพื่อสนับสนุนให้บริษัทบรรลุวัตถุประสงค์ตามแผนกลยุทธ์
โดยมีแผนกบริหารความเสี่ยงและแผนกลยุทธ์รับผิดชอบติดตามให้ทุกฝ่ายดำเนินการตามกระบวนการบริหารความเสี่ยงและวัดความสำเร็จของวัตถุประสงค์เชิงกลยุทธ์ทุกปี
อีกทั้งมีการกำหนดดัชนีชี้วัดความเสี่ยงเพื่อเป็นสัญญาณเตือนภัยล่วงหน้า (Early Warning)
ให้บริษัทดำเนินการกำหนดมาตรการเพื่อแก้ไขและปรับปรุงผลการดำเนินงานให้ดีขึ้นก่อนที่จะเกิดเหตุการณ์วิกฤตจนไม่สามารถแก้ไขได้
ตลอดจนมีการรายงานต่อคณะกรรมการบริหารความเสี่ยงเพื่อให้ความคิดเห็น
มีการสอบทานโดยคณะกรรมการตรวจสอบ และรายงานต่อคณะกรรมการบริษัทรายไตรมาส

นอกจากนี้ เพื่อเป็นการประเมินความมีประสิทธิผลของระบบการควบคุมภายในที่ได้กำหนดไว้
บริษัทได้จัดให้มีหน่วยงานตรวจสอบภายใน ซึ่งเป็นหน่วยงานอิสระเพื่อทำหน้าที่ตรวจสอบ ประเมิน
และให้ข้อเสนอแนะ รวมทั้งสนับสนุนให้มีการปรับปรุงประสิทธิผลของกระบวนการบริหารความเสี่ยง
การควบคุม และการกำกับดูแลกิจการ ตามมาตรฐานสากลการปฏิบัติงานวิชาชีพการตรวจสอบภายใน
(International Standard for the Professional Process of Internal
Auditing) โดยมีการรายงานด้านการตรวจสอบต่อคณะกรรมการตรวจสอบ
และรายงานด้านการบริหารต่อกรรมการผู้จัดการ ทั้งนี้
คณะกรรมการบริษัทและคณะกรรมการตรวจสอบได้พิจารณาแบบประเมินความเพียงพอของระบบการควบคุมภายในเป็นประจำทุกปี

สำหรับการตรวจประเมินความมีประสิทธิผลของกระบวนการบริหารความเสี่ยง
หน่วยงานตรวจสอบภายในได้ดำเนินการสอบทานตัวบ่งชี้เหตุการณ์
หรือปัจจัยเสี่ยงที่ส่งผลกระทบต่อวัตถุประสงค์ และแนวทางการบริหารความเสี่ยงของผู้ปฏิบัติงาน
เพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสม
มีการบริหารความเสี่ยงที่เป็นระบบ
และมีการรายงานความเสี่ยงต่อผู้ที่เกี่ยวข้องอย่างครบถ้วนทันเวลา
พร้อมทั้งยังมีการติดตามสอบทานความเสี่ยงอย่างต่อเนื่องเป็นรายไตรมาส

5.4 การประชุมคณะกรรมการ

คณะกรรมการบริษัทได้มีการกำหนดตารางการประชุมล่วงหน้าเป็นรายปี
และแจ้งให้กรรมการแต่ละคนทราบกำหนดการดังกล่าว
เพื่อให้กรรมการสามารถจัดเวลาและเข้าร่วมประชุมได้ โดยมีกำหนดการประชุมขั้นต่ำจำนวน 5
ครั้งต่อปี และมีการประชุมพิเศษเพิ่มตามความจำเป็น ทั้งนี้
ประธานกรรมการและกรรมการผู้จัดการจะร่วมกันพิจารณากำหนดวาระการประชุม
และกรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม

บริษัทมีการจัดส่งหนังสือเชิญประชุมพร้อมเอกสารประกอบการประชุมในวาระต่าง
ๆโดยมีรายละเอียดประกอบวาระการประชุมอย่างชัดเจน และเพียงพอในการพิจารณา
ให้กรรมการบริษัททราบล่วงหน้าก่อนการประชุมอย่างน้อย 7 วัน
เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม ทั้งนี้ ในปี 2551 ที่ผ่านมา
คณะกรรมการบริษัทมีการประชุม 5 ครั้ง
โดยการเข้าร่วมประชุมของกรรมการบริษัทแต่ละท่านสรุปได้ดังนี้

  ----------------------- ---------------- ---------------------- ----------------
  รายชื่อ                   การเข้าร่วมประชุม / รายชื่อ                  การเข้าร่วมประชุม /
                          การประชุม ทั้งหมด                          การประชุม ทั้งหมด
                          (ครั้ง)                                   (ครั้ง)

  1. นายพลากร สุวรรณรัฐ     5/5              11. นายณัฐจักร ปัทมสิงห์ ณ  3/5
                                           อยุธยา                  

  2. พลอากาศเอก ณรงค์ศักดิ์   5/5              12. นายอัศวิน คงสิริ       5/5
  สังขพงศ์                                                          

  3. หม่อมราชวงศ์ศุภดิศ ดิศกุล  5/5              13. เรืออากาศเอก อุดม    5/5
                                           กฤษณัมพก                

  4. นายชาญชัย สิงโตโรจน์    5/5              14. นายวิสุทธิ์ มนตริวัต     5/5

  5. นายธรรมศักดิ์ ชุติวงศ์     4/4              15. นายสุมน สุรทิณฑ์       4/4
  ^(1 /)                                   ^(1 /)                 

  6. นายเสรีรัตน์ ประสุตานนท์  2/2              * นางกัลยา ผกากรอง      0/0
  ^(2/)                                    ^(3/)                  

  7. นายเทพฤทธิ์ เวศอุรัย     4/5              * นายมนัส ลีวีระพันธุ์ ^(4/) 0/1

  8. นายธนะชัย เหวียนระวี    1/2              * เรืออากาศเอก พิศาล     1/1
  ^(2/)                                    ฉายากุล^(4 /)           

  9. นายนาวี เลิศพาณิชย์กุล    5/5              * พลอากาศโท ชนะ        1/2
                                           อยู่สถาพร ^(5/)          

  10. นายวินัย จำลองราษฎร์   5/5              * นายดนัย นานาสมบัติ      2/2
                                           ^(5/)                  
  ----------------------- ---------------- ---------------------- ----------------

หมายเหตุ

1/ ดำรงตำแหน่งกรรมการ โดยมีผลตั้งแต่วันที่ 18 เม.ย.51
จึงทำให้จำนวนการประชุมทั้งหมดมีเพียง 4 ครั้ง

2/ ดำรงตำแหน่งกรรมการ โดยมีผลตั้งแต่วันที่ 6 ต.ค.51
จึงทำให้จำนวนการประชุมทั้งหมดมีเพียง 2 ครั้ง

3/ ลาออกจากการเป็นกรรมการ โดยมีผลตั้งแต่วันที่ 31 ม.ค.51 จึงทำให้ไม่มีจำนวนการประชุม

4/ ครบวาระการดำรงตำแหน่ง เมื่อวันที่ 18 เม.ย.51 จึงทำให้จำนวนการประชุมทั้งหมดมีเพียง
1 ครั้ง

5/ ลาออกจากการเป็นกรรมการ โดยมีผลตั้งแต่วันที่ 5 ส.ค.51
จึงทำให้จำนวนการประชุมทั้งหมดมีเพียง 2 ครั้ง

ในการประชุมคณะกรรมการบริษัท
ประธานกรรมการได้จัดสรรเวลาไว้อย่างเพียงพอที่ฝ่ายบริหารจะเสนอเรื่องและมากพอที่กรรมการบริษัทจะอภิปรายปัญหาสำคัญอย่างรอบคอบโดยทั่วกัน
รวมทั้งประธานกรรมการได้ส่งเสริมให้มีการใช้ดุลยพินิจที่รอบคอบ นอกจากนี้
คณะกรรมการบริษัทสนับสนุนให้กรรมการผู้จัดการเชิญผู้บริหารระดับสูงเข้าร่วมประชุมคณะกรรมการบริษัทเพื่อชี้แจง
และให้ข้อมูลเพิ่มเติมในฐานะที่เกี่ยวข้องกับวาระที่เสนอโดยตรง
รวมทั้งกรรมการบริษัทสามารถสอบถามข้อมูลเพิ่มเติมจากเลขานุการบริษัท

เลขานุการบริษัทจัดให้มีการบันทึกรายงานการประชุมอย่างถูกต้อง ครบถ้วน ซึ่งมีรายละเอียด เช่น
ชื่อกรรมการที่เข้าร่วมประชุมและขาดประชุม สรุปสาระสำคัญและประเด็นที่มีการอภิปราย
รวมทั้งบันทึกความเห็นของกรรมการแต่ละท่าน และมติคณะกรรมการบริษัทไว้อย่างชัดเจน ทั้งนี้
ผู้ถือหุ้นสามารถตรวจสอบได้โดยเป็นไปตามที่กฎหมายกำหนด
โดยบริษัทมีระบบการจัดเก็บรายงานการประชุมที่ดีและรัดกุม

นอกจากนี้ คณะกรรมการมีโอกาสได้พบปะกับผู้บริหารระดับรองลงไปจากกรรมการผู้จัดการตามลำพัง
ภายใต้การรับรู้ของกรรมการผู้จัดการปีละ 5-6 ครั้ง

5.5 การประเมินตนเองของคณะกรรมการ

แม้ว่าที่ผ่านมาคณะกรรมการบริษัทได้มีการปฏิบัติหน้าที่อย่างครบถ้วน
แต่คณะกรรมการบริษัทก็ได้เล็งเห็นถึงการปรับปรุงประสิทธิผลในการปฏิบัติหน้าที่ให้ดียิ่งขึ้นอย่างต่อเนื่อง
จึงได้มีมติอนุมัติให้มีการประเมินผล ตนเองของกรรมการบริษัทและประเมินผลคณะกรรมการบริษัท
โดยการประเมินดังกล่าวเป็นการประเมินผลรายปี สำหรับการประเมินผลประจำปี 2551
คณะกรรมการบริษัทได้ร่วมกันพิจารณาผลการประเมิน และกำหนดแนวทางปรับปรุงการทำงาน
ซึ่งสรุปผลการประเมินโดยรวมได้ว่า ประสิทธิผลในการปฏิบัติหน้าที่ของกรรมการบริษัทและ
คณะกรรมการบริษัทอยู่ในเกณฑ์ที่ดีถึงดีมาก

นอกจากนี้
บริษัทยังได้จัดให้มีการประเมินประสิทธิภาพของการประชุมคณะกรรมการบริษัทเป็นรายครั้งทุกครั้งหลังจากการประชุมเสร็จสิ้น
โดยจะมีการแจ้งผลการประเมินให้ทราบในการประชุมคณะกรรมการบริษัทครั้งถัดไป
สำหรับการประเมินที่ผ่านมา สรุปผลการประเมินโดยรวมอยู่ในเกณฑ์ที่ดีถึงดีที่สุด

5.6 ค่าตอบแทน

ค่าตอบแทนของกรรมการ :
คณะกรรมการกำหนดค่าตอบแทนของบริษัทมีหน้าที่ความรับผิดชอบในการพิจารณากำหนดค่าตอบแทนของกรรมการบริษัทโดยคณะกรรมการกำหนดค่าตอบแทนได้มีกระบวนการพิจารณาค่าตอบแทนไว้อย่างชัดเจน
โปร่งใส และได้รับอนุมัติจากที่ประชุมผู้ถือหุ้น
โดยค่าตอบแทนของคณะกรรมการบริษัทเหมาะสมกับภาระหน้าที่ความรับผิดชอบและ
อยู่ในระดับเดียวกับธุรกิจในอุตสาหกรรม หรือธุรกิจที่มีขนาดใกล้เคียงกัน
และสูงเพียงพอที่จะดูแลและรักษากรรมการที่มีคุณภาพตามที่ต้องการ นอกจากนี้
กรรมการที่ได้รับมอบหมายให้มีหน้าที่ความรับผิดชอบเพิ่มขึ้นจะได้รับค่าตอบแทนที่เพิ่มขึ้น

ค่าตอบแทนของกรรมการผู้จัดการ :
คณะกรรมการบริษัทเป็นผู้พิจารณาอนุมัติค่าตอบแทนของกรรมการผู้จัดการ
โดยผ่านการกลั่นกรองจากคณะกรรมการกำหนดค่าตอบแทน ทั้งนี้
เป็นไปตามสัญญาจ้างซึ่งได้มีการกำหนดไว้ และใช้เกณฑ์ Key Performance Indicators
(KPIs) ในการประเมินผลประจำปี
ซึ่งรวมถึงการประเมินผลการประกอบการของบริษัทและแผนกลยุทธ์ของบริษัทซึ่งประกอบด้วยมุมมองด้านการเงิน
ด้านลูกค้าและผู้มีส่วนได้เสีย ด้านกระบวนการภายใน และด้านการเรียนรู้และพัฒนา
โดยประธานกรรมการเป็นผู้สื่อสารผลการพิจารณาให้กรรมการผู้จัดการทราบ

ค่าตอบแทนของผู้บริหาร : บริษัทได้กำหนดค่าตอบแทนของผู้บริหารเป็นไปตามหลักการและนโยบายที่
คณะกรรมการบริษัทกำหนดซึ่งเชื่อมโยงกับผลการประกอบการของบริษัทในแต่ละปี
และผลการปฏิบัติงานของผู้บริหารแต่ละท่านโดยใช้ระบบ Key Performance Indicators
(KPIs)

ทั้งนี้ บริษัทมีการเปิดเผยค่าตอบแทนของคณะกรรมการบริษัทและผู้บริหารระดับสูงในหัวข้อ
“โครงสร้างการถือหุ้นและการจัดการ – ค่าตอบแทนกรรมการและผู้บริหาร”

5.7 การพัฒนากรรมการและผู้บริหาร

บริษัทส่งเสริมและอำนวยความสะดวกให้มีการฝึกอบรมและการให้ความรู้แก่คณะกรรมการบริษัท ฝ่ายบริหาร และพนักงานทุกคน เพื่อให้มีการปรับปรุงการปฏิบัติงานอย่างต่อเนื่อง 

นอกจากนี้ เพื่อให้คณะกรรมการบริษัททราบถึงหลักเกณฑ์ที่สำคัญเกี่ยวกับคณะกรรมการบริษัทและคณะกรรมการชุดย่อยต่างๆ รวมทั้งนโยบายและข้อมูลที่สำคัญเกี่ยวกับบริษัท อีกทั้งเพื่อให้คณะกรรมการบริษัทสามารถดำเนินบทบาทในการกำกับดูแลกิจการได้อย่างมีประสิทธิผลยิ่งขึ้น คณะกรรมการบริษัทได้จัดให้มี “นโยบายบรรษัทภิบาล” และ “จรรยาบรรณธุรกิจ” เพื่อแจกจ่ายให้แก่กรรมการทุกท่าน รวมทั้งได้มีการปรับปรุงข้อมูลในนโยบายฯ ดังกล่าวให้เป็นปัจจุบันอยู่เสมอ 

สำหรับกรรมการที่เพิ่งเข้ารับการดำรงตำแหน่ง บริษัทก็ได้มีการจัดปฐมนิเทศให้กรรมการใหม่
เกี่ยวกับลักษณะธุรกิจ
และการดำเนินงานของบริษัทและส่งเสริมให้กรรมการทุกท่านเข้ารับการอบรมหลักสูตรเกี่ยวกับกรรมการ
ซึ่งจัดโดยสมาคมส่งเสริมสถาบันกรรมการบริษัทไทย (IOD) อีกด้วย เช่น DCP, DAP, The Role
of Chairman Program, Role of the Compensation Committee, Audit Committee
Program, Finance for Non-Finance Director, Monitoring the System of
Internal Control and Risk Management และ Monitoring the Internal Audit
Function เป็นต้น รวมทั้งส่งเสริมให้ความรู้แก่ผู้บริหาร
และผู้ที่เกี่ยวข้องในระบบการกำกับดูแลกิจการของบริษัทเช่น เลขานุการบริษัท
และหน่วยงานตรวจสอบภายใน เป็นต้น

อนึ่ง บริษัทจัดให้มีแผนสืบทอดตำแหน่งงาน (Succession Plan) สำหรับตำแหน่งงานหลัก
โดยกำหนดเป็นส่วนหนึ่งในแผนกลยุทธ์เพื่อประโยชน์ในการสืบทอดงาน
และเป็นแนวทางในการพัฒนาผู้บริหารตามแผนที่กำหนดไว้
รวมทั้งปฏิบัติหน้าที่แทนกรณีที่กรรมการผู้จัดการ หรือผู้บริหารไม่สามารถปฏิบัติหน้าที่ได้

ทั้งนี้ ในการพัฒนาบุคลากร บริษัทมีการจัดทำคู่มือความสามารถ (Competency Model)
ที่สามารถนำมาใช้เป็นพื้นฐานในการจัดทำแผนพัฒนาบุคลากรในรูปแบบต่างๆ ได้แก่
การประเมินความสามารถและศักยภาพของพนักงาน (Competency Assessment)
แผนพัฒนาพนักงานรายบุคคล (Individual Development Plan)
แผนพัฒนาความก้าวหน้าในสายอาชีพ (Career Development Plan) เป็นต้น
รวมทั้งแผนกพัฒนาบุคลากรได้มีการปรับปรุง
พัฒนาแผนงานอย่างต่อเนื่อง เพื่อให้สอดคล้องกับโครงสร้างองค์การที่เปลี่ยนแปลงต่อไป

อนึ่ง จากการที่บริษัทมีความมุ่งมั่นด้านการกำกับดูแลกิจการที่ดีอย่างต่อเนื่อง ในปี 2551
บริษัทจึงได้รับการประเมินผลด้านการกำกับดูแลกิจการที่ดี ในระดับ “ดีมาก”
จากสมาคมส่งเสริมสถาบันกรรมการบริษัทไทย ได้รับรางวัล “รายงานบรรษัทภิบาลดีเด่น”
จากตลาดหลักทรัพย์แห่งประเทศไทยและวารสารการเงินการธนาคาร รางวัล
“สถานประกอบการดีเด่นด้านความปลอดภัย อาชีวอนามัย และสภาพแวดล้อมในการทำงาน
ระดับประเทศ ประจำปี 2551” และ รางวัล
“สถานประกอบการดีเด่นด้านแรงงานสัมพันธ์และสวัสดิการแรงงาน ประจำปี 2551”

(9.5) การดูแลเรื่องการใช้ข้อมูลภายใน

ดังรายละเอียดในหัวข้อที่ 9.4 การกำกับดูแลกิจการ

(9.6) บุคลากร

จำนวนพนักงานของบริษัท

จำนวนพนักงานทั้งหมดของบริษัท ณ วันที่ 31 ธันวาคม 2551 มีจำนวนรวมทั้งสิ้น 373 คน
ประกอบด้วยพนักงานประจำจำนวน 311 คน และพนักงานชั่วคราวจำนวน 62 คน แบ่งออกได้ดังนี้

+-------------------------------------------+------------+------------+
| ฝ่าย                                       | จำนวน      | จำนวน      |
|                                           |            |            |
|                                           | พ          | พน         |
|                                           | นักงานประจำ | ักงานชั่วคราว |
|                                           |            |            |
|                                           | (คน)       | (คน)       |
+-------------------------------------------+------------+------------+
| สำนักกรรมการผู้จัดการและรองกรรมการผู้จัดการ      | 32         | 1          |
|                                           |            |            |
| ฝ่ายเทคนิค                                  | 31         | 11         |
|                                           |            |            |
| ฝ่ายการเงินและบัญชี                           | 23         | 2          |
|                                           |            |            |
| ฝ่ายคลังน้ำมัน                                | 35         | 2          |
|                                           |            |            |
| ฝ่ายทรัพยากรบุคคลและธุรการ                    | 20         | -          |
|                                           |            |            |
| ฝ่ายบริการน้ำมันอากาศยาน                      | 126        | 17         |
|                                           |            |            |
| ฝ่ายพัฒนาธุรกิจและการตลาด                     | 15         | -          |
|                                           |            |            |
| ฝ่ายสถานีบริการดอนเมืองและภูมิภาค               | 29         | 29         |
+-------------------------------------------+------------+------------+
| รวม                                       | 311        | 62         |
+-------------------------------------------+------------+------------+

การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

- ไม่มี -

ข้อพิพาทด้านแรงงานที่สำคัญในระยะ 3 ปีที่ผ่านมา

- ไม่มี -

ลักษณะผลตอบแทน และผลตอบแทนรวมของพนักงาน

บริษัทมีนโยบายการจ่ายผลตอบแทนพนักงานในรูปแบบของ เงินเดือน ค่าครองชีพ
เงินรางวัล(โบนัส) เงินสมทบกองทุนสำรองเลี้ยงชีพ (Provident Fund)
ผลตอบแทนกรณีพนักงานเกษียณอายุ (Retirement Benefit) สวัสดิการด้านอื่นๆ เช่น
ค่ารักษาพยาบาล เงินกู้ฉุกเฉิน เงินช่วยเหลือดอกเบี้ยเงินกู้เพื่อที่อยู่อาศัย เป็นต้น
โดยบริษัทได้จัดตั้งคณะกรรมการสวัสดิการบริษัทขึ้นตามระเบียบของกระทรวงแรงงานและสวัสดิการสังคม
ซึ่งประกอบด้วยฝ่ายนายจ้างและฝ่ายลูกจ้าง เพื่อพิจารณาเรื่องสวัสดิการของพนักงานโดยเฉพาะ
ในส่วนค่าตอบแทนอื่นที่บริษัท ให้แก่พนักงาน มีดังนี้

1. เงินสมทบกองทุนสำรองเลี้ยงชีพ ซึ่งพนักงานที่เข้าทำงานกับบริษัท
หลังการจัดตั้งกองทุนสำรองเลี้ยงชีพ จะสามารถสมัครเข้าเป็นสมาชิกกองทุนสำรองเลี้ยงชีพได้
โดยทุกเดือนบริษัทจะจ่ายสมทบให้กองทุนให้พนักงานที่เข้าร่วมโครงการกองทุนสำรองเลี้ยงชีพ
ในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัท

2. โครงการผลประโยชน์เมื่อออกจากงาน (Retirement Benefit)
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัท
ก่อนที่บริษัทจัดตั้งกองทุนสำรองเลี้ยงชีพขึ้น
โดยจำนวนเงินจะขึ้นอยู่กับฐานเงินเดือนและจำนวนปีที่ทำงานกับบริษัทของพนักงานแต่ละราย

ทั้งนี้
พนักงานและผู้บริหารที่เข้าทำงานกับบริษัทก่อนที่กองทุนสำรองเลี้ยงชีพจัดตั้งขึ้นเท่านั้นจึงจะสามารถเลือกเข้าโครงการกองทุนสำรองเลี้ยงชีพหรือจะอยู่ในโครงการผลประโยชน์เมื่อออกจากงานตามเดิม
ในกรณีที่พนักงานเลือกเข้าโครงการกองทุนสำรองเลี้ยงชีพและผลประโยชน์ตอบแทนที่ได้รับต่ำกว่าผลตอบแทนที่ควรได้รับตามโครงการผลประโยชน์เมื่อออกจากงาน
บริษัทจะประกันผลตอบแทนแก่ผู้เข้าร่วมโครงการกองทุนสำรองเลี้ยงชีพดังกล่าวไม่ต่ำกว่าผลประโยชน์ที่ได้รับจากโครงการผลประโยชน์เมื่อออกจากงาน

ในปี 2551 บริษัทจ่ายผลตอบแทนรวมให้กับพนักงานทั้งสิ้นจำนวนประมาณ 370.35 ล้านบาท
ซึ่งเพิ่มขึ้นจากปี 2550 เท่ากับ 30.58 ล้านบาท
ทั้งนี้สาเหตุหลักของการเพิ่มขึ้นของอัตราผลตอบแทนให้กับพนักงานในปี 2551
เกิดจากจำนวนพนักงานที่เพิ่มขึ้น การปรับอัตราเงินเดือน การจ่ายค่าครองชีพรายเดือน
และการเพิ่มขึ้นของเงินสำรองเพื่อผลประโยชน์ของพนักงาน

นโยบายในการพัฒนาพนักงาน

บริษัทให้ความสำคัญในการพัฒนาพนักงานเป็นอย่างมาก
เนื่องจากลักษณะธุรกิจของบริษัทมีความจำเป็นต้องให้พนักงานมีความรู้ความสามารถและทันต่อเหตุการณ์
เพื่อให้นำมาปรับใช้ในการทำงานเริ่มต้นจากบริษัทจะต้องคัดเลือกบุคลากรที่มีความเหมาะสมกับลักษณะธุรกิจของบริษัท
คือ ในการพิจารณาคัดเลือกรับพนักงานใหม่
บริษัทจะจัดให้มีการสอบสัมภาษณ์และทดสอบจิตวิทยาในการปฏิบัติงานในสถานการณ์ต่างๆ
(Psychology Physical Test) เมื่อบริษัทรับพนักงานเข้าทำงานแล้ว
พนักงานจะต้องเข้ารับการปฐมนิเทศ การ อบรมด้านความปลอดภัย และเรียนรู้งานในฝ่ายต่างๆ
ของบริษัท พร้อมกับการปฏิบัติงาน (On the job training) ในระยะทดลองงานเป็นเวลา 6
เดือน จากนั้นจะมีการทดสอบความรู้ที่ได้จากการทำงานในแต่ละฝ่ายงาน
ซึ่งบุคลากรที่จะได้รับการบรรจุเป็นพนักงานโดยสมบูรณ์
จะต้องสอบให้ผ่านในการทดสอบนี้จึงจะเข้าประจำในสังกัดของตนเองได้

นอกจากนี้ บริษัทยังส่งเสริมให้พนักงานได้รับความรู้และพัฒนาการใหม่ ๆ
โดยการจัดส่งให้ไปฝึกอบรมและดูงานทั้งในและต่างประเทศอย่างสม่ำเสมอ
เพื่อที่จะได้นำความรู้จากการอบรมมาปรับใช้และถ่ายทอดให้พนักงานในสังกัดต่อไป รวมทั้ง บริษัทมี
Competency Model ที่สามารถนำมาใช้เป็นพื้นฐานในการจัดทำแผนพัฒนาบุคลากรในรูปแบบต่างๆ
ได้แก่ การประเมินความสามารถและศักยภาพของพนักงาน (Competency Assessment)
แผนพัฒนาพนักงานรายบุคคล (Individual Development Plan)
พัฒนาความก้าวหน้าในสายอาชีพ (Career Development Plan) แผนสืบทอดตำแหน่งงาน
(Succession Plan) สำหรับตำแหน่งงานหลัก เป็นต้น โดยแผนกพัฒนาบุคลากรได้ทำการปรับปรุง
พัฒนาแผนงานอย่างต่อเนื่อง เพื่อให้สอดคล้องกับโครงสร้างองค์การที่เปลี่ยนแปลงไป